<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000049">O-000049/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96870">Gesine Meissner</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000049">Tárgy: A vulkáni hamufelhők okozta válság</OBJECT><CONTENT><PARA>Az európai légtér jelentős részének az izlandi vulkánkitörés okozta tavaly áprilisi/májusi lezárása súlyos légi forgalmi zavart és gazdasági károkat okozott, és 10 millió utazót érintett közvetlenül. Ahhoz, hogy ne kerüljön sor még egyszer hasonló válságra, az alábbi lépéseket kell megtenni:</PARA><PARA>Tekintettel arra, hogy a helyszíni szárazföldi és légi készülékek elégtelensége miatt a hamufelhők kialakulásának előrejelzésére használt adatok hiányosak voltak, a földön és a levegőben elhelyezett műszaki berendezések (LIDAR-készülék, radarkészülék, teljesen felszerelt ellenőrző repülőgépek, műholdképek) további vizsgálatára van szükség. Megbízható előrejelzést kizárólag tökéletesített műszaki ellátással és 100%-os pontosságú, valós idejű adatokkal lehet biztosítani.</PARA><PARA>A válság kezelése során nem volt egyértelmű az egyes intézmények feladata, ami a helyzet további súlyosbodásához vezetett. Az érintett feleknek (a szabályozó, a Volcanic Ash Advisory Centres (a vulkáni hamuval foglalkozó szakértői munkacsoport – VAAC) és a légi navigációs szolgáltatók) teljesen fel kell készülniük. Ehhez krízishelyzet-szimulációkat tartalmazó képzéseket (válságkezelő eljárásokra irányuló képzéseket) kell tartani.</PARA><PARA>A repülés biztonságáért elsősorban az üzemeltetők felelnek, ezért számukra pontos adatokat kell nyújtani. A pilótákat kiképzik a rendkívüli repülési viszonyok közötti vezetésre, a szabályozó hatóságok felülvizsgálják, ellenőrzik és megerősítik a kereskedelmi légitársaságok biztonsági kézikönyveit, a légitársaságok pedig rendelkeznek a vulkáni területek feletti repüléshez szükséges – és a biztonsági mutatók által igazolt – tapasztalattal. Ezért a repülőgép működtetőjének (a pilótának) kell felelősséget viselnie a kockázatok felméréséért és a járat biztonságáért, például az útvonalak megválasztásával vagy szükség esetén útvonal-módosítással, figyelembe véve az összes rendelkezésre álló információt (több információ nyújtása és a fedélzeti műszaki felszerelések tökéletesítése).</PARA><PARA>Kérjük a Bizottságot, hogy válaszoljon az alábbi kérdésekre:</PARA><PARA>1.  Mi a jelenlegi helyzet a fenti intézkedésekkel?</PARA><PARA>2.  Nem kellene átláthatóbbá tenni az együttműködésen alapuló döntéshozatali eljárást a válság elleni hatékonyabb és összehangoltabb fellépés érdekében?</PARA><PARA>3.  Nem kellene a jövőben várhatóan tovább növekvő légi forgalomnak az egységes európai égbolt (SES) jogszabály gyorsított végrehajtását eredményeznie?</PARA><PARA>4.  Milyen intézkedéseket tettek ez idáig annak érdekében, hogy az Európai Repülésbiztonsági Ügynökség átvegye ennek az ügynek az irányítását, és az Európa számára szükséges működési változtatás élére álljon?</PARA></CONTENT></QUEST>