<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000084">O-000084/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="96812">Juan Fernando López Aguilar</PERSON>, <PERSON ID="96768">Enrique Guerrero Salom</PERSON>, <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="96892">Roberto Gualtieri</PERSON>, <PERSON ID="96911">Tanja Fajon</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000084">Tárgy: Az EU csatlakozása az EJEE-hez és az EJEB reformja</OBJECT><CONTENT><PARA>Az emberi jogok európai egyezménye (EJEE) a második világháború hamvain jött létre a demokrácia, a jogállamiság, az emberi jogok és az alapvető szabadságok védelmére Európában. Az egyezmény lehetővé teszi a magánszemélyek számára, hogy európai bíróság előtt számoltassák el az alapvető szabadságok megsértéséért felelős kormányokat.</PARA><PARA>Az EU mindig rendkívüli jelentőséget tulajdonított az EJEE-nek, amit az is bizonyít, hogy az uniós csatlakozás egyik előfeltételeként a tagjelölt államoknak az Európa Tanács tagjaivá kell válniuk, és csatlakozniuk kell az EJEE-hez. Az EU emellett régóta törekszik az EJEE-hez való csatlakozásra, amelyre most már az EUSZ 6. cikke is kötelezi (amely kimondja, hogy „az Unió csatlakozik az emberi jogok és alapvető szabadságok védelméről szóló európai egyezményhez”). Az EU létrehozta továbbá az Európai Unió Alapjogi Chartáját, amely az uniós jog végrehajtása során az EU intézményeire és tagállamaira is alkalmazandó.</PARA><PARA>Az Európai Bizottság tárgyalásokat folytat az Európa Tanáccsal az EU EJEE-hez való csatlakozásáról. Egy megállapodástervezet is született, amelyet azonban most néhány európai kormány vitat, így az egész folyamat veszélyben forog.</PARA><PARA>Ezzel egyidejűleg az Európa Tanács elnöki feladatait jelenleg ellátó Egyesült Királyság kormánya bejelentette, hogy az Emberi Jogok Európai Bírósága (EJEB) további reformjaira<FNREF FNIDREF="FN1"/> kíván összpontosítani. Az EJEB elnöke hangsúlyozta a részes államok felelősségét az ítéletek végrehajtásának biztosításában<FNREF FNIDREF="FN2"/>, amihez az Európa Tanács Parlamenti Közgyűlése hozzáfűzte, hogy az államoknak foglalkozniuk kell a strukturális/rendszerszintű problémák kezelésével, és hatékonyságának garantálása érdekében meg kell erősíteniük az EJEB-et<FNREF FNIDREF="FN3"/>.</PARA><PARA>- Tud-e a Bizottság tájékoztatással szolgálni az EU EJEE-hez való csatlakozásáról szóló tárgyalások állásáról és a megállapodástervezet tartalmáról, valamint a Tanácsban előterjesztett javaslatokról, az ott lezajló vitákról és elfogadott álláspontokról?</PARA><PARA>- Mi az EU EJEE-hez való csatlakozásának tervezett ütemterve?</PARA><PARA>- Melyek az EU és tagállamai javaslatai és álláspontjai az Európa Tanács testületein belül – és azok vonatkozásában – a csatlakozást és az EJEB reformját illetően? Képviselnek-e a tagállamok közös uniós álláspontot az EUSZ 2. és 6. cikke alapján?</PARA><PARA>- Milyen lépéseket szándékozik tenni az EJEE-rendszer erősítésére és annak ösztönzésére, hogy a tagállamok végrehajtsák az EJEB ítéleteit, többek között a strukturális/rendszerszintű problémák felülvizsgálatával?</PARA><FN FNID="FN1">  Az évekkel ezelőtt elindított reformfolyamat eredménye a 14. jegyzőkönyv, az interlakeni és az izmiri nyilatkozat; az EJEB-et érintő konkrét reformokat – például elsőbbség biztosítása az alapvető fontosságú ügyeknek, a megalapozatlan kérelmek azonosítására szolgáló eljárások megerősítése – is eredményezett. A beszédet lásd: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>