<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0151">O-0151/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1930">Horst Schnellhardt</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0151">Tárgy: A higiéniáról szóló, 852/2004/EK, 853/2004/EK és 854/2004/EK európai parlamenti és tanácsi rendeletek alkalmazása során nyert tapasztalatok</OBJECT><CONTENT><PARA>Az Európai Bizottság 2009. július 28-án közleményt adott ki az úgynevezett higiéniai jogszabálycsomag végrehajtásának helyzetéről. A közleményben általánosságban úgy értékelték, hogy nem merültek fel lényegi problémák. A jelentés ugyanakkor több problémára is utal a higiéniai jogszabálycsomag végrehajtásával kapcsolatban. Ezek a problémák, valamint az átmeneti időszakok meghosszabbítása több kérdést is felvet.</PARA><PARA>Ezért az alábbi kérdésekkel fordulok a Bizottsághoz:</PARA><PARA>1. A 2006–2009-es bevezető szakasz folyamán sok ország nehézségekről számolt be a kis- és középvállalkozások engedélyezésével kapcsolatban. Hogyan értékeli az Európai Bizottság az eredményeket e tekintetben, és hány olyan kis- és középvállalkozás van, amelyet nem tudtak engedélyezni (országok szerint rendezve)?</PARA><PARA>2. A 852/2004/EK<FNREF FNIDREF="FN1"/>, a 853/2004/EK<FNREF FNIDREF="FN2"/> és a 854/2004/EK rendelet<FNREF FNIDREF="FN3"/> nagy rugalmasságot enged meg, különösen a HACCP-kritériumok alkalmazása terén. Milyen intézkedéseket hoztak annak érdekében, hogy e rugalmasság alkalmazásakor garantált legyen a jogbiztonság a helyi közigazgatási hatóságok számára? Különösen fontos, hogy a helyi közigazgatási hatóságok és a dublini Állategészségügyi Hivatal elképzelései megegyezzenek egymással.</PARA><PARA>3. Az élelmiszerláncra vonatkozó tájékoztatást a rendeletek igen szigorúan értelmezik. Egyetért-e a Bizottság azzal, hogy e tekintetben a rendeletek módosítása által könnyítést kellene adni?</PARA><PARA>4. Szükségesnek tartja-e a Bizottság a 853/2004/EK és a 854/2004/EK rendeletekben szabályozott, vágóhidakon végzett hatósági vizsgálatok felülvizsgálatát annak megállapítására, hogy mennyire hatékonyak ezek az élelmiszerbiztonság javítása szempontjából?</PARA><PARA>5. A 882/2004/EK rendelet<FNREF FNIDREF="FN4"/> előírja a laboratóriumok akkreditálását. Osztja-e a Bizottság azt az álláspontot, hogy a 12. cikk (2) bekezdésében előírt Európai Szabványok jelentős beruházási tevékenységeket igényelnek a települések részéről, és meg kellene vizsgálni, hogy nem kellene-e az akkreditálást inkább a váratlan ellenőrzésekkel vizsgált szakmai kompetenciától függővé tenni, mint a jelentős beruházásokat igénylő építkezésektől?</PARA><FN FNID="FN1">  HL L 139., 2004.4.30., 1. o.</FN><FN FNID="FN2">  HL L 139., 2004.4.30., 55. o.</FN><FN FNID="FN3">  HL L 139., 2004.4.30., 206. o.</FN><FN FNID="FN4">  HL L 165., 2004.4.30., 1. o.</FN></CONTENT></QUEST>