<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000258">H-000258/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2011 júliusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000258">Tárgy: A dán igazságügyi minisztérium terrorizmus miatti börtönbüntetést előíró rendeletének elítélése</OBJECT><CONTENT><PARA>A Dániában elfogadott, terrorizmus elleni törvény értelmében a főügyész eljárásokat indított a „Rebelion” demoktratikus jogokat védő szervezettel és a „Fighters and Lovers” vállalkozás tulajdonosaival szemben, azzal vádolva őket, hogy a kolumbiai fegyveres erőknek (FARC) és a Palesztin Nemzeti Felszabadítási Mozgalomnak szánt pénzügyi támogatásokat gyűjtenek. Ugyanebből az okból ítélték 2011. június 15-én, illetve 16-án Koppenhágában hat hónap letöltendő börtönbüntetésre Anton Nielsent, a FIR (Ellenállási Szervezetek Nemzetközi Szövetsége) tagjaként működő „Horserød-Stutthof Foreningen” ellenállási szervezet elnökét, valamint Vigo Jørgensent, a dán építőmunkások szakszervezetének vezető tisztségviselőjét. Az igazságszolgáltatás fenti – az igazságügyi minisztérium közvetlen utasításából eredő – határozatának célja a dániai szolidaritási mozgalmak megfélemlítése és a nép barbár imperializmus elleni küzdelmének akadályozása.</PARA><PARA>Elítéli-e a Tanács az ellenállókkal szembeni fellépéseket és a dán hatóságok által hozott intézkedéseket, amelyek közvetlenül sértik a demokratikus jogokat és a népek szabadságjogait?</PARA></CONTENT></QUEST>