<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0173">O-0173/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="4550">Jill Evans</PERSON>, <PERSON ID="4751">Bart Staes</PERSON>, <PERSON ID="96737">Nicole Kiil-Nielsen</PERSON>, <PERSON ID="96743">Michèle Rivasi</PERSON>, <PERSON ID="96740">Yannick Jadot</PERSON>, <PERSON ID="96883">Eva Joly</PERSON>, <PERSON ID="96745">Catherine Grèze</PERSON>, <PERSON ID="96734">Franziska Keller</PERSON>, <PERSON ID="96732">Malika Benarab-Attou</PERSON>, <PERSON ID="96675">Isabella Lövin</PERSON>, <PERSON ID="28409">Raül Romeva i Rueda</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ0173">Tárgy: A nyugat-szaharai helyzet</OBJECT><CONTENT><PARA>Tudomásunka jutott, hogy az elmúlt hetekben új keletű, és eddig példátlan esemény zajlott le Nyugat-Szahara néhány nagyobb, megszállás alatt tartott városában: több mint 12 000 nyugat-szaharai férfi, nő és gyerek szó szerint kiköltözik a városból, és sátrat épít el-Ajún, Szmara és Búdzs-ed-Dúr külterületén. Az egyre erőteljesebbé váló kiköltözési hullám a terület őslakosainak új tiltakozási formája az élhetetlen politikai és társadalmi-gazdasági helyzet ellen, amely a lakosokat nemcsak elnyomja, diszkriminálja és mindenfajta kizsákmányolás áldozatává teszi, hanem harmadrendű állampolgárrá alacsonyítja le őket a saját országukban. A megszállt területeken élő nyugat-szaharai lakosok végignézik saját természeti erőforrásaik kimerítését és kifosztását, miközben nekik ebből az illegális kizsákmányolásból semmi hasznuk nem származik. Mindezek, valamint számos korlátozás, illetve az ENSZ által szervezett szabad és igazságos választás engedélyezésének Marokkó általi kategorikus elutasítása vezetett el a most zajló, erőteljes tiltakozási hullámhoz.</PARA><PARA>Az újonnan felállított táborokat a marokkói katonaság, rendőrség és csendőrség tartja ellenőrzése alatt, amely karhatalmak akadályozzák a víz és az élelmiszer bejutását. Sokan szenvednek az embertelen körülményekből fakadó betegségektől. A Polisario Front szerint a jelenleg fennálló kritikus helyzet kiszámíthatatlan következményekkel járó, valódi humanitárius katasztrófához vezethet.</PARA><PARA>1. Tud a Bizottság a kialakult helyzetről?</PARA><PARA>2. Milyen következtetéseket von le mindebből a Bizottság az EU és Marokkó közötti kapcsolatok tekintetében?</PARA><PARA>3. Felszólítja-e a Bizottság a marokkói kormányt, hogy:</PARA><PARA>– hívja vissza a biztonsági erőket a sátortábor területéről, és tegye lehetővé minden ellátmány a védtelen polgári lakossághoz történő eljutását?</PARA><PARA>– vessen véget a nyugat-szaharai lakosságot érintő diszkriminatív, és az emberi jogokat sértő politikájának, valamint a területen található természeti erőforrások kifosztásának?</PARA><PARA>– tartsa be nemzetközi kötelezettségeit, és egy szabad és igazságos választás keretén belül tegye lehetővé a nyugat-szaharai embereknek, hogy dönthessenek jövőjükről, amely az egyetlen lehetséges megoldás a konfliktus lezárására?</PARA></CONTENT></QUEST>