<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0016">O-0016/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0016">Tárgy: Nyomon követés a Lámfalussy-eljárás felülvizsgálata után</OBJECT><CONTENT><PARA>A Bizottság „A Lámfalussy-eljárás felülvizsgálata – A felügyeleti konvergencia megerősítése” című közleményében (COM(2007)0727) a Lámfalussy-eljárás megerősítésére, valamint a felügyeleti együttműködés és konvergencia fokozására irányuló intézkedéseket határoz meg. Az intézményközi megfigyelőcsoportnak a Lámfalussy-eljárás végrehajtásáról és működéséről szóló végleges jelentése hasonló ajánlásoknak adott hangot. Az ECOFIN-Tanács a 2007. december 4-én tartott ülésén áttekintette a Lámfalussy-eljárást. Mind a Bizottság közleménye, mind az ECOFIN-Tanács következtetései hangsúlyozzák a 3. szintű Lámfalussy-bizottságok fontosságát, és azt, hogy megfelelő eszközökkel kell rendelkezniük ahhoz, hogy teljesítsék a feladataikat a felügyeleti együttműködés és konvergencia tekintetében, továbbá kiemelik a határokon átnyúló csoportok hatékony és eredményes felügyeletének szükségességét. Az ECOFIN-Tanács következtetései e célból elkészítik a jelenlegi helyzet javítására szolgáló feladatok menetrendjét. Ezenkívül az ECOFIN-Tanács korábbi, uniós pénzügyi stabilitási intézkedésekről szóló 2007. október 9-i következtetései egyértelműen rámutatnak, hogy jobb koordinációra van szükség a vonatkozó felügyeleti hatóságok és érintett intézmények között. E cél elérése érdekében az ECOFIN-Tanács stratégiai menetrendet fogadott el, amely a gazdasági és pénzügyi bizottság (Economic and Financial Committee - EFC) pénzügyi stabilitással foglalkozó ad hoc munkacsoportja által készített jelentés ajánlásain alapul.</PARA><PARA>Az Európai Parlament, amely már többször szorgalmazta a nemzeti felügyeleti gyakorlatok fokozott konvergenciáját és a létező válságkezelési szabályok fejlesztését az EU-ban, üdvözli a Bizottság közleményében javasolt főbb intézkedéseket. Tekintettel az ECOFIN-Tanács két ülésének következtetéseire, tekintettel a még mindig fokozódó pénzügyi válságra, amelynek sebessége és üteme számos piaci résztvevőt és felügyeleti szervet meglepett, tekintettel azokra a veszélyekre, amelyekkel a válság az EU pénzügyi piacait még mindig fenyegeti, és tekintettel az EU gazdaságába való begyűrűzésére, a Bizottság milyen lépéseket kíván tenni ezen a téren annak érdekében, hogy jobban lehessen reagálni a globálisan integrált piacok kihívásaira, és hogy meg lehessen őrizni az EU pénzügyi piacainak megbízhatóságát és stabilitását? Készen áll-e a Bizottság arra, hogy válaszoljon az érdekelt felek kéréseire, és olyan javaslatok előterjesztésére, amelyeket további lépésekként az Európai Parlamenttel és a Tanáccsal kell megvitatni? </PARA></CONTENT></QUEST>