<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000070">O-000070/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000070">Tárgy: Az Észak-Afrikában és a dél-mediterrán országokban tapasztalható migrációs hullámokkal kapcsolatos megfelelő válaszintézkedések</OBJECT><CONTENT><PARA>Az észak-afrikai politikai forradalmakat migrációs hullámok kísérik, mivel az emberek – különösen Líbia esetében – menekülnek a bizonytalanság és az erőszak elől. A migrációs mozgások iránya egyelőre inkább horizontális, mint vertikális, és a migráció elsősorban a régión belül (Tunéziában, Egyiptomban és Algériában) fejti ki hatását. Azonban a jelentések szerint néhány ezer fő (tunéziaiak és legutóbb eritreai menekültek) Lampedusa partjaihoz érkezett.</PARA><PARA>Tekintettel arra, hogy a migrációs hullámok következtében szolidaritást kell tanúsítani mind a szomszédos országok felé, mind pedig az EU-n belül, ismertetné-e a Bizottság az alábbiakat:</PARA><PARA>1.  Mit szándékozik tenni annak érdekében, hogy segítse a régió országait a helyzet kezelésében, valamint hogy támogassa azokat, akik a régióban rekedtek és nemzetközi védelemre szorulnak? </PARA><PARA>2.  Tekintettel a migránsok és menekültek Lampedusában és Evroszban kialakult kritikus helyzetére, mit kíván tenni a Bizottság annak érdekében, hogy Olaszországgal és Görögországgal végrehajtassa az ideiglenes védelemről szóló, 2001. évi 2001/55/EK irányelvet és a befogadásról szóló 2003. évi 2003/9/EK irányelvet?</PARA><PARA>3.  Tekintettel a jelentések szerint kísérő nélkül Lampedusába érkezett kiskorúak különösen kiszolgáltatott helyzetére, mit kíván tenni annak biztosítása érdekében, hogy e csoport megfelelő védelmet kapjon?</PARA><PARA>4.  Mit kíván tenni a menekültek EU-n belüli és a különböző tagországok közötti elhelyezése ügyében, különösen azok esetében, akik nemzetközi védelemre szorulnak?</PARA><PARA>5.  Mit kíván tenni a tagországok közötti hatékonyabb szolidaritási mechanizmusok kialakítása érdekében?</PARA><PARA>6.  Hosszabb távon mit kíván tenni annak biztosítása érdekében, hogy a közös uniós menekültügyi rendszer 2012-re valósággá váljon?</PARA></CONTENT></QUEST>