<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0429">H-0429/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96900">Georgios Papanikolaou</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0429">Tárgy: A Lisszaboni Szerződés és az Európai Unió kommunikációs politikája</OBJECT><CONTENT><PARA>A Lisszaboni Szerződés gyökeres változást hoz nemcsak az Európai Unió felépítésében és működésében, hanem polgárai életében is. Kétségkívül nehéz biztosítani, hogy a polgárok megfelelő tájékoztatást kapjanak. Ennek jelentősége azonban könnyen belátható, tekintettel arra a gyakran kifejezett aggályra, hogy a polgárok nem eléggé tájékozottak az európai kérdésekben. Így a megfelelő tájékoztatás hiányában úgy tűnik, hogy az Európai Unió polgárai nem ismerik az új Szerződés rendelkezéseit, és nem értik teljesen, hogy milyen következményekkel járnak majd ezek mindennapi életükre nézve.</PARA><PARA>Meg tudná-e mondani a Bizottság, hogy a kommunikáció tekintetében sikerült-e kielégítő mértékben bevonnunk az uniós polgárokat az Európai Unió felépítésében bekövetkező változásokba? Úgy véli-e a Bizottság, hogy az uniós polgárok elegendő tájékoztatást kaptak ebben a kérdésben, és ha igen, ezt milyen számszerű adatokkal lehet alátámasztani? Ha nem, szükség van-e további intézkedésekre, éspedig milyenekre?</PARA></CONTENT></QUEST>