<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0034">O-0034/08/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON> és <PERSON ID="28183">Patrick Gaubert</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="1941">Roberta Angelilli</PERSON> a(z) <GRPOL GRPOLID="1108">UEN</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0034">Tárgy: Illegális bevándorlás, az EU és a Frontex külső fellépései</OBJECT><CONTENT><PARA>A tavasz és az enyhébb időjárás beköszöntével a Földközi-tengeren és az Atlanti-óceánon keresztül ismét megindult az illegális bevándorlók hulláma, amely az Európai Unió déli tagállamai számára komoly gondokat okoz. A hajók Afrika atlanti partjaitól a Kanári-szigetekre, illetve a Földközi tenger déli partjaitól Görögországba, Máltába és Spanyolország déli részébe érkeznek.</PARA><PARA>Megbízható források jelentik, hogy nagy létszámú csoportok várnak az átkelésre (főként nyugat-Szaharából, Mauritániából, Szenegálból, Guineából és Líbiából), valamint azt is, hogy különböző bűnszervezetek készek arra, hogy hasznot húzzanak belőlük. A leendő bevándorlók hatalmas összegeket fizetnek a kicsi, tengeri hajózásra alkalmatlan hajókban történő átkelésért, de sokan közülük gyakran az életükkel fizetnek.</PARA><PARA>A Bizottság és az EU Frontex Ügynökségének erőfeszítései ellenére nem úgy tűnik, hogy az illegális bevándorlás ellenőrzés alatt állna, és az Európai Parlament aggódik amiatt, hogy a tagállamok nem nyújtanak elegendő segítséget az Ügynökségnek, azaz nem járulnak hozzá a CRATE tekintetében vállalt kötelezettségekhez.</PARA><PARA>Mégis, mivel nem idén kell először szembenéznünk az illegális bevándorlás hullámával, elvárható volna, hogy a tagállamok az előző éveknél jobban fel vannak rá készülve.</PARA><PARA>– Úgy gondolja-e a Tanács, hogy a tagállamok kellőképpen fel vannak készülve idén az illegális bevándorlás kihívásainak kezelésére?</PARA><PARA>– Bízik-e a Tanács abban, hogy idén nem kell újra szembesülnünk a sok halálesettel járó emberi tragédiákkal?</PARA><PARA>– Elégedett-e a Tanács azzal, ahogyan a tagállamok a Frontexet támogatják feladatai ellátásában, azaz az EU külső határainak védelmében tett intézkedések koordinációja végrehajtásában?</PARA><PARA>– Tervezi-e a Tanács a „kötelező szolidaritás” elvének kiterjesztését, ezáltal kötelezve a tagállamokat egymás határügyekben történő megsegítésére, különös tekintettel a CRATE-re?</PARA></CONTENT></QUEST>