<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000118">O-000118/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96702">Elena Oana Antonescu</PERSON>, <PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000118">Tárgy: Európai elfogatóparancs</OBJECT><CONTENT><PARA>Ahogy arra az Európai Bizottság nemrégiben közzétett jelentése (COM(2011)0175) is rávilágít, az európai elfogatóparancs a határokon átnyúló bűnözés, a szervezett bűnözés és a terrorizmus elleni harc hatékony eszközének bizonyult. Amint azt a Bizottság kiemelte, fennáll azonban annak a veszélye, hogy hírnevét és hatékonyságát aláássák, mivel egyes jelentések szerint a büntetőeljárások indítása és az ítéletek végrehajtása helyett kihallgatásokra, valamint kisebb bűncselekmények esetén alkalmazzák, annak kellő megfontolása nélkül, hogy a kiadatás arányos intézkedés-e az azzal járó humán és pénzügyi költségek (az egyik tagállam becslései szerint kiadatási eljárásonként 25 000 euró) fényében. </PARA><PARA>Néhány esetben nincs eszköz az európai elfogatóparancs keretében körözött személy megfelelő jogi képviseletére sem a kibocsátó, sem a végrehajtó államban. Továbbá az Unió számos tagállamában a börtönkörülmények potenciálisan alááshatják a fogvatartottakkal való megfelelő bánásmódba vetett bizalmat, amelyen az európai elfogatóparancs és a hamarosan bevezetendő, az elítélt személyek átszállításáról szóló kerethatározat is alapul.</PARA><PARA>- Úgy gondolja-e a Bizottság, hogy az európai elfogatóparancs hasznos eszköznek bizonyult, és megvalósította célkitűzéseit?</PARA><PARA>- Milyen lépéseket kíván tenni a Bizottság annak garantálása érdekében, hogy megszüntesse a gyakorlatban az európai elfogatóparancs aránytalan mértékű felhasználását?</PARA><PARA>- Hogyan kívánja biztosítani a Bizottság, hogy az európai elfogatóparancs keretében körözött személyeknek tényleges joga legyen jogi tanácsadáshoz mind a kibocsátó, mind pedig a végrehajtó államban, valamint hogy az európai elfogatóparancs megtagadására vonatkozó döntés a schengeni figyelmeztető jelzés törléséhez vezessen?</PARA><PARA>- Milyen javaslatok benyújtásával szándékozik a Bizottság biztosítani, hogy a büntetőbíráskodás színvonala és a börtönkörülmények nem vezetnek bizalmatlansághoz a tagállami igazságszolgáltatási rendszerei közt?</PARA></CONTENT></QUEST>