<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000096">O-000096/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000096">Tárgy: Válság a halászati ágazatban az üzemanyagárak emelkedése miatt</OBJECT><CONTENT><PARA>A közelmúltban bekövetkezett erőteljes nyersolajár-emelkedés jelentős mértékben súlyosbította az Európai Unió több tagállamának halászati ágazatát enélkül is sújtó válságot. A Brent-nyersolaj hordónkénti ára csak az utóbbi hat hónapban – 2010 szeptembere és 2011 márciusa között – 47%-kal emelkedett.</PARA><PARA>Az ágazat helyzetét – amely a hal alacsony felvásárlási ára miatt már a korábbiakban is bevételi válságba került – ráadásul a feldolgozási költségek jelentős (bizonyos esetekben elviselhetetlen) emelkedése is nehezíti. A helyzet valóban aggasztó, számos halász és hajótulajdonos beszüntette tevékenységét, aminek következtében különböző halászközösségek gazdasági és társadalmi körülményei rendkívül súlyosra fordultak.</PARA><PARA>A nyersolajár-emelkedés strukturális tendenciája (az olaj progresszíven növekedő, feltartóztathatatlan hiányára tekintettel) a jelenlegi válságot a közeljövőben még inkább elmélyítheti, ezért már most egyedi intézkedéseket kell hozni az ágazat támogatása érdekében.</PARA><PARA>Milyen sürgősségi intézkedéseket kíván elfogadni a Bizottság a halászati ágazat támogatása tekintetében, az üzemanyagárak jelentős emelkedéséből fakadó súlyos válság kezelése érdekében?</PARA><PARA>Milyen egyéb intézkedések elfogadását tervezi a Bizottság tekintettel a nyersolaj-árak strukturális okokból történő tendenciózus emelkedésére az ágazat közép- és hosszútávú fenntarthatóságának garantálása érdekében, figyelembe véve azt is, hogy az ágazat körülményei az EU különböző tagállamaiban rendkívül eltérők?</PARA></CONTENT></QUEST>