<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0080">O-0080/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4246">Othmar Karas</PERSON>, <PERSON ID="33570">Sharon Bowles</PERSON><BRK/>a <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR></TI><OBJECT OBJID="OBJ0080">Tárgy: A statisztikai adatok minősége az Unióban és a Bizottság (Eurostat) kibővített ellenőrzési jogköre</OBJECT><CONTENT><PARA>A Bizottság 2010. április 27-én javaslatot fogadott el a 479/2009/EK rendeletnek<FNREF FNIDREF="FN1"/> a túlzott hiány esetén követendő eljárás során felhasználandó statisztikai adatok minőségének tekintetében történő módosításáról szóló tanácsi rendeletre vonatkozóan (COM(2010)0053). A Tanács a javaslattal kapcsolatban 2010. június 8-án általános megközelítést fogadott el, a Parlament pedig jelenleg készíti véleményét.</PARA><PARA>1. A rendeletben ráruházott új jogkörök tükrében hogyan szándékozik a Bizottság fokozni a nemzeti hatóságok által szolgáltatott adatok minőségének nyomon követését és ellenőrzését? Tekintettel a Tanács 2005-ös határozatára, melyben nem bocsátott a Bizottság (Eurostat) rendelkezésére megfelelő eszközöket, elégedett-e a Bizottság a Tanács által 2010. június 8-án elfogadott általános megközelítéssel? </PARA><PARA>2. Hogyan szándékozik a Bizottság javítani az európai statisztikák minőségét közép- és hosszú távon, tekintettel arra, hogy a gazdaságirányítás csak akkor lehet jobb, ha a gazdaság nyomon követése pontos statisztikai adatokon és egységes, nemzetközileg elfogadott számviteli módszeren alapul?</PARA><PARA>3. Tanulmányozta-e a Bizottság mélységében azt, hogy a tagállamok eleget tettek-e a Szerződésben előírt összes rendelkezésnek, valamint a vonatkozó másodlagos jogi aktusoknak, és hogy bármely tagállam nyújtott-e be szándékosan vagy hanyagságból hamis adatokat vagy statisztikákat?</PARA><PARA>4. Kívánatosnak tartja-e a Bizottság az Eurostat szerepének erősítését, és annak független hatósággá/intézménnyé történő alakítását?</PARA><PARA>5. Egyetért-e a Bizottság azzal, hogy szélesebb jogkört kell az Eurostat számára biztosítani annak érdekében, hogy bármely, a munkája szempontjából lényegesnek ítélt szervezetben előzetes bejelentés nélkül helyszíni ellenőrzéseket végezhessen és ott kérdéseket tehessen fel?</PARA><PARA>6. Miért választotta a Bizottság a javaslat jogalapjául a Szerződés 126. cikkének (14) bekezdése szerinti különleges jogalkotási eljárást, amikor a Szerződés 338. cikkének (2) bekezdése pontosan meghatározza a jogalapot az uniós statisztikák minőségének szabályozására vonatkozóan, és a szóban forgó javaslat nem magára a túlzott hiány esetén követendő eljárásra vonatkozik?</PARA><FN FNID="FN1">  HL L 145., 2009.6.10., 1. o.</FN></CONTENT></QUEST>