<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0437">H-0437/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 szeptemberi II. ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96910">Judith A. Merkies</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0437">Tárgy: Jövőbeni uniós kutatás és innovatív cselekvés az egészséges idősödéssel és a nyersanyagokkal kapcsolatban</OBJECT><CONTENT><PARA>Az Unió felismeri az olyan nagy társadalmi kihívások gyors megoldásának szükségességét, mint az éghajlatváltozás, a fenntartható energiaforrások hasznosítása, a demográfiai változások, így az idősödés, és az egyre fogyó erőforrások iránti kereslet. Nekünk magunknak is meg kell valósítanunk azt, amiről szónokolunk, ehhez széles körűen támogatott politikákra és megfelelő finanszírozásra van szükség. Habár ezek a problémák egyre sürgetőbbek, a költségvetés ezekre szánt összege egyre csökken, ezért az Európa 2020 stratégia és a nyolcadik keretprogramra való felkészülés, valamint egy készülő, az innovációs Unióról szóló közlemény fényében a következő két kérdést szeretném feltenni Geoghegan-Quinn biztosnak: Tekintettel arra, hogy az egészséges idősödést a Bizottság fő prioritásként jelölte meg, mikor számíthatunk részletes és konkrét politikai javaslatokra, és milyen módon fogják ezt támogatni európai, nemzeti vagy regionális politikai lépések és finanszírozás? Egy egész más témával kapcsolatban: a kutatás és innováció területén milyen módon fog megjelenni a forráshatékonyság és a csúcstechnológia szűkös nyersanyagainak helyettesítése?</PARA></CONTENT></QUEST>