<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0064">O-0064/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4332">Philippe Morillon</PERSON> a(z) <COMMITTEE COMMID="821">Halászati Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0064">Tárgy: A halászati ágazat a gázolajár növekedésének következményeként kialakult válsága</OBJECT><CONTENT><PARA>2004 óta a gázolaj ára négyszeresére emelkedett. Májusban az üzemanyag árfolyama az egekbe szökött, ami súlyos válságot idézett elő a halászati ágazatban. Lényegében az ágazat minden szegmense érintett.</PARA><PARA>Ebben a helyzetben sok tengeri halász és vállalat arra kényszerül, hogy felhagyjon tevékenységével, ami igen súlyos gazdasági és társadalmi következményekkel jár az Unióban.</PARA><PARA>A tengerészeti tevékenységet végzők közül sokan kilátástalan helyzetbe kerültek, ami sürgős intézkedéseket és hatékony eszközöket tesz szükségessé a vészhelyzet kezelésére.</PARA><PARA>Az elmúlt héten Franciaországban megbénult a halászati ágazat, a hajók a kikötőkben rekedtek. A tengeri halászok intézkedést kértek a hatóságoktól a súlyos helyzet kezelésére. A konfliktus és a halászati tevékenységek szüneteltetése jelenleg az Európai Unió egyéb területeit is érinti.</PARA><PARA>Mivel a jelenlegi – különösen a „de minimis” segélyekre vonatkozó – eszközök egyértelműen elégtelennek bizonyultak a közösségi halászati ágazat megőrzésének biztosítására, nagyon rövid távon, középtávon és hosszú távon intézkedéseket kell hozni az Európai Unió ezen létfontosságú ágazatának támogatására.</PARA><PARA>A kialakult helyzetre való tekintettel a Halászati Bizottság az alábbi, szóbeli választ igénylő kérdést kívánja feltenni a Bizottságnak:</PARA><PARA>Milyen sürgősségi intézkedések és eszközök, illetve hosszú távú intézkedések elfogadása révén kívánja a Bizottság támogatni a halászati ágazatot a gázolaj árának folyamatos növekedése által teremtett helyzet kezelésében?</PARA></CONTENT></QUEST>