<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000209">O-000209/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000209">Tárgy: Uniós támogatás a Tunéziába menekülők számára</OBJECT><CONTENT><PARA>2011. január 14-én az EU bejelentette, hogy kötelezettséget vállal a tunéziai demokratikus átalakulás támogatására, továbbá humanitárius segítséget nyújt a líbiai felkelés és az ottani harcok kezdete óta Tunéziába érkezett több százezer menekült fogadásához. 2011. február 20-a óta több mint 582 000 ember lépte át Líbia határát Tunézia felé. A Tunéziába érkezők túlnyomó része átutazó migráns munkavállaló volt, és az IOM (Nemzetközi Migrációs Szervezet) által vezetett összehangolt nemzetközi erőfeszítéseknek köszönhetően a legtöbb migránst sikerült hazajuttatni.</PARA><PARA>Azonban a konfliktusokkal küzdő országokból származó és/vagy az üldöztetés elől menekülő emberek jelentős része maradt menekülttáborokban. 2011. augusztus 1-én az UNHCR jelentése szerint az érintettek közül 4 425-en továbbra is a tunéziai-líbiai határon található sivatagi táborban vannak. E menekültek számára az egyetlen tartós megoldás a harmadik országokba történő áttelepülés.</PARA><PARA>A 2011. július 13–16-án Tunéziába látogató európai parlamenti LIBE-küldöttség tagjainak megállapítása szerint a menekültek helyzete a táborokban napról napra súlyosbodik. Különösen kemény körülményekkel néznek szembe, főként a rendkívüli hőség, a homokviharok és a tiszta vízhez, szennyvízelvezető és higiéniás létesítményekhez való korlátozott hozzáférés miatt.</PARA><PARA>A küldöttség tagjai megütköztek azon, hogy például Kanada, az Egyesült Államok és Norvégia erőfeszítéseihez képest az uniós tagállamok milyen erőtlenül reagáltak az áttelepítések ügyében. 2011. augusztus 30-án Ashton főképviselő bejelentette, hogy a tagállamok ez idáig csak a következő áttelepítésre szánt felajánlásokat tették: Írország (24), Spanyolország (50), Portugália (19), Svédország (200), Belgium (25), Finnország (70) és Hollandia (20). Ezzel ellentétben Norvégia 310 menekült áttelepítésére tett felajánlást, és ezt a célkitűzést már 2011. júliusában el is érte.</PARA><PARA>Tájékoztatná-e a Bizottság az Európai Parlamentet a Tanáccsal és a tagállamokkal folytatott megbeszélések jelenlegi helyzetéről, amelyek arról szólnak, hogy hogyan tudnák támogatni az UNHCR-t a Tunéziában maradt menekültek áttelepítését illetően, mennyi helyet ajánlanak fel a tagállamok, továbbá milyen szakaszban van a jóváhagyott státuszú menekültek fogadása?</PARA><PARA>Egyértelművé tenné-e a Bizottság, hogy mit kíván tenni az Unió és a tagállamok általános áttelepítési erőfeszítéseinek támogatása és erősítése érdekében, figyelembe véve, hogy a közös európai áttelepítési programra vonatkozó munka, amelyről a Parlament lezárta az első olvasatot, a Tanácsban elakadt?</PARA></CONTENT></QUEST>