<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000294">O-000294/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="97230">Kristiina Ojuland</PERSON>, <PERSON ID="97131">Giommaria Uggias</PERSON>, <PERSON ID="2155">Sir Graham Watson</PERSON>, <PERSON ID="1405">Edward McMillan-Scott</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000294">Tárgy: Az európai uniós székhelyű IKT-vállalatok szerepe az emberi jogi jogsértésekben (különös tekintettel Szíriára)</OBJECT><CONTENT><PARA>2011. november 4-i sajtóértesülések<FNREF FNIDREF="FN1"/> szerint az Area SpA nevű olasz vállalat látja el a szíriai kormányt az országon belüli teljes internetforgalom mobiltelefon-társaságok és internetszolgáltatók forgalmának megfigyelése általi lehallgatására, azonosítására és feljegyzésére szolgáló eszközökkel, amelyek segítségével a hazai és nemzetközi forgalom is rögzítésre kerül. Számos egyéb európai uniós székhelyű vállalat, mint például az Ericsson AB, a Nokia, a Siemens Networks, a Bull SA és a Vodafone Inc.<FNREF FNIDREF="FN2"/> is érintett hasonló ügyletekben. Több mint 3 000 szíriai állampolgár halálát követően az Európai Unió és a nemzetközi közösség gazdasági és célzott szankciókat vetett ki a szíriai rezsimmel szemben. Értesült-e a Bizottság e jelentésekről, és ha igen, akkor az Európai Unió milyen lépéseket foganatosított, hogy kivizsgálja és kezelje ezen üzletpolitikákat? Abban az esetben, ha nem tett semmit, akkor a Bizottság támogatja-e ezen üzletpolitikákat?</PARA><PARA>1.  A jelenlegi uniós jogszabályok szerint (a hatályban levő szankciókat és egyéb korlátozó intézkedéseket beleértve) az európai uniós székhelyű vállalatok adhatnak-e el megfigyelési és felügyeleti technológiákat kormányoknak, különös tekintettel Szíriára, ha ez minden kétséget kizáróan emberi jogi jogsértésekhez fog vezetni? Ha igen, akkor hajlandó lenne-e a Bizottság e kivitel korlátozására vagy zárolására további módozatokat keresni?</PARA><PARA>2.  Kifejtené-e a Bizottság a technológiák kivitelével kapcsolatos, a Bizottság és a tagállamok közti kötelezettség-megosztást?</PARA><PARA>3.  Támogatná vagy szorgalmazná-e a Bizottság a kettős felhasználású termékek jelenlegi kiviteli mechanizmusának megváltoztatását annak érdekében, hogy a Bizottság számára szigorúbb felügyeleti lehetőséget, a tagállamok és vállalatok részére pedig nagyobb átláthatóságot biztosítson, illetve eseti jelleggel korlátozza az uniós IKT-kivitelt az emberi jogi aggályok rendezése érdekében?</PARA><PARA>4.  Meg tudja-e erősíteni a Bizottság, hogy az európai uniós székhelyű vállalatok által Szíriába küldött alkalmazottakra nem a 2009. május 5-i 428/2009/EK tanácsi rendelet, hanem a Tanács 2000. június 22-i, a bizonyos katonai végfelhasználásokkal kapcsolatos műszaki támogatás ellenőrzéséről szóló együttes fellépése vonatkozik? Az együttes fellépésre hivatkozva meg tudja-e, illetve meg kívánja-e akadályozni a Bizottság a szíriai kormánynak nyújtott mindennemű további technikai segítségnyújtást?</PARA><PARA>5.  Milyen lépéseket fog a Bizottság az olasz kormánnyal közösen tenni annak érdekében, hogy az Area SpA által jelenleg kiépítés alatt álló damaszkuszi megfigyelőállomást ne fejezzék be, vagy ne helyezzék üzembe?</PARA><PARA>6.  Hajlandó-e a Bizottság egy európai uniós vizsgálatot indítani az uniós székhelyű IKT-vállalatok tunéziai, egyiptomi, líbiai, bahreini, szíriai és iráni emberi jogi jogsértésékben betöltött szerepéről/bűnrészességéről? </PARA><PARA>7.  Egyetért-e a Bizottság azzal, hogy az európai uniós székhelyű vállalatok emberi jogi jogsértésekben való részvétele aláássa az Európai Unió közös kül- és biztonságpolitikáját (KKBP)?</PARA><FN FNID="FN1">  http://www.bloomberg.com/news/2011-11-03/syria-crackdown-gets-italy-firm-s-aid-with-u-s-europe-spy-gear.html.</FN><FN FNID="FN2">  http://online.wsj.com/article/SB124562668777335653.html#mod=rss_whats_news_us; http://www.bloomberg.com/news/2011-10-31/iranian-police-seizing-dissidents-get-aid-of-western-companies.html;http://www.bloomberg.com/news/2011-08-22/torture-in-bahrain-becomes-routine-with-help-from-nokia-siemens-networking.html; http://online.wsj.com/article/SB10001424053111904199404576538721260166388.html; http://online.wsj.com/article/SB10001424052970203687504577001911398596328.html?mod=googlenews_wsj;http://www.guardian.co.uk/business/2011/jul/26/vodafone-access-egypt-shutdown.</FN></CONTENT></QUEST>