<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000184">O-000184/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28310">Edite Estrela</PERSON><BRK/>a <COMMITTEE COMMID="2877">Nőjogi és Esélyegyenlőségi Bizottság</COMMITTEE> nevében</TI-AUTHOR></TI><OBJECT OBJID="OBJ000184">Tárgy: A szülési szabadságról szóló irányelv jelenlegi állása</OBJECT><CONTENT><PARA>Amióta az Európai Parlament 2010. október 20-án elfogadta a szülési szabadságról szóló irányelv (92/85/EGK) felülvizsgálatára vonatkozó álláspontját (<ANCHOR ID="1" FAMILY="TA" TYPE="P7-TA" YEAR="2010" NUMBER="0373">P7_TA(2010)0373</ANCHOR>), a Tanács nem alakított ki hivatalos álláspontot a javaslattal kapcsolatban. Azonban tudatában vagyunk annak, hogy több tagállam aggodalmának adott hangot az Európai Parlament által elfogadott módosítások és azok költségvonzatai miatt, különös tekintettel a szülési szabadság meghosszabbítására (20 hét), a járadék összegére (teljes összeg) és az apáknak járó szülési szabadságra (2 hét teljes mértékben fizetett apasági szabadság).</PARA><PARA>A jelenlegi pénzügyi válságot és a tagállamok különböző szülési szabadságolási rendszereit figyelembe véve az Európai Parlament hajlandó a kérdés rugalmas kezelésére, és készen áll a Tanáccsal való együttműködésre egy olyan megállapodás kidolgozása érdekében, amely megfelel az európai családok és az európai gazdaság igényeinek és elvárásainak. Ugyancsak meg kell állapítanunk, hogy a nők 75%-os foglalkoztatásának eléréséhez, amelyet az Európa 2020 stratégia irányoz elő, további intézkedésekre lesz szükség a munka és a családi élet összeegyeztetése érdekében, és a Tanács számára nagyon fontos, hogy megoldódjon a helyzet és hivatalos álláspont alakuljon ki, hogy elkezdődhessenek a tárgyalások a Parlamenttel és kompromisszumos megoldások születhessenek.</PARA><PARA>Komprumisszumkész-e a Tanács a legfontosabb kérdésekben, mint például a szülési szabadság hossza, a járulék szintje és maximális összege?</PARA><PARA>A jelenlegi pénzügyi válság miatt szükséges megszorító intézkedéseket figyelembe véve, készen áll-e a Tanács a felülvizsgált irányelv fokozatos bevezetésére, mint ahogy azt az Európai Parlament javasolta?</PARA><PARA>Elfogadja-e a Tanács áthidaló klauzula megtárgyalásának szükségességét a rugalmasabb megvalósítás érdekében, különös tekintettel a nemrégiben felülvizsgált szülői szabadságról szóló irányelvre (96/34/EC), amelyet a tagállamoknak 2012-től kell alkalmazniuk? </PARA><PARA>Tervezi-e a Tanács az apasági szabadság támogatását ezen irányelv keretein belül?</PARA><PARA>Miben látja a Tanács a szociális partnerek szerepét a jövőbeli tárgyalások során?</PARA></CONTENT></QUEST>