<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0110">H-0110/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="99419">Charalampos Angourakis</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0110">Tárgy: Hajógyárak privatizációja Skaramangában</OBJECT><CONTENT><PARA>A skaramangai hajógyáraknak az egymást követő görög kormányok által erőszakosan végrehajtott privatizálása súlyos következményekkel járt a dolgozókra nézve, mivel több száz munkahelyet szüntettek meg. A hajógyárak tulajdonosa – a „Thyssen Krupp” társaság –, miután három milliárd eurót szedett be tengeralattjárók építésére, most eladja hajógyárait, és felmondta a görög állammal kötött szerződéseket. A szóban forgó tengeralattjárókat nem szállította le. A hajógyárakat több részre felosztották, és létrehoztak egy külön társaságot, amely kifejezetten a gördülőálllománnyal foglalkozik. A hajógyárak 160 dolgozója már 10 hónapja nem kapott fizetést. Különböző újságcikkek szerint több száz további elbocsátás várható, és a hajógyárak tulajdonára megindulnak az alkudozások, s nem csupán a multinacionális cégek között, hanem a kormánnyal is, hogy az új tulajdonosoknak több milliárd eurót juttasson a fegyverkezési program keretében 2010–2011-ben rendelkezésére bocsátott keretből.</PARA><PARA>Mit a véleménye a Bizottságnak arról, hogy a piac liberalizálása, valamint az Európai Unió és a tagállamok által elfogadott versenyszabályoknak a hajóépítésre való alkalmazása ennek az ágazatnak a hanyatlásához vezetett Görögországban, ebben az ízig-vérig tengeri országban, és hogy mindennek következtében csökken a munkahelyek száma és megsértik a dolgozók jogait csak azért, hogy lehetővé tegyék a monopolista csoportoknak a haszonszerzést?</PARA></CONTENT></QUEST>