<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000066">O-000066/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="28182">Kartika Tamara Liotard</PERSON>, <PERSON ID="28511">Bairbre de Brún</PERSON>, <PERSON ID="96706">João Ferreira</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000066">Tárgy: A mérgező hulladékok fejlődő országokba történő szállításáról szóló rendeletek érvényre juttatása</OBJECT><CONTENT><PARA>Az Európai Unió államai minden évben rendkívül nagy mennyiségű mérgező hulladékot termelnek. Az OECD becslése szerint az EU 2020-ra 45%-kal több hulladékot termelhet, mint 1995-ben. Ennek következtében nő a veszélyes hulladékot érintő, az emberi egészségre és a környezetre nézve kockázatokkal járó hulladékszállítás volumene. Vizsgálatok tanúsítják, hogy a veszélyeshulladék-szállítás elsődleges célpontjai immár a harmadik világbeli országok. A hulladékártalmatlanítással foglalkozó cégek fő vadászterülete például egyre inkább Afrika. A környezetszennyezési ellenőrzések és az uniós szintű biztonsági előírások növekvő költségeivel dacolva a veszélyeshulladék-termelők és -kereskedők kényelmes kibúvót találtak e kötelezettségek kijátszására azzal, hogy olyan országokba szállítják a hulladékot, ahol olcsó a munkaerő, a környezetvédelmi szabályozások érvényesítése pedig gyenge vagy teljesen hiányzik. A veszélyes hulladékok országhatárokat átlépő szállításának ellenőrzéséről és ártalmatlanításáról szóló bázeli egyezmény és a hulladékszállításról szóló 1013/2006/EK rendelet ellenére a fejlődő országokban milliók egészségére és környezetére jelent soha eddig nem látott fenyegetést a veszélyes hulladékok illegális szállítása és lerakása.</PARA><PARA>Egyetért-e a Bizottság azzal, hogy a veszélyeshulladék-szállítási célpontokra vonatkozó európai és nemzetközi szabályozás által bevezetett korlátozások ellenére az utóbbi néhány évben a termelt hulladék mennyisége nem csak hogy nem csökkent, hanem egyenesen növekedett, és ezt a növekedést nem kísérte hatékony újrahasznosítási vagy erőforrás-megőrzési technikák végrehajtása?</PARA><PARA>Tudatában van-e a Bizottság annak, hogy milyen környezeti, gazdasági és társadalmi hatásokkal jár a veszélyes hulladékok ezen országokba történő szállítása? Milyen információkkal vagy tanulmányokkal rendelkezik a Bizottság ezzel a problémával kapcsolatban?</PARA><PARA>Milyen lépéseket tesz a Bizottság az ilyen helyzetek elkerülése, az illegális cselekedetek megakadályozása és a szennyezők felelősségre vonása érdekében?</PARA><PARA>Milyen eszközöket fogad el a Bizottság annak érdekében, hogy segítse ezen országokat a fent említett negatív következmények visszafordításában, és különösen az érintett talajok és azok teljes termelési kapacitásának helyreállításában?</PARA></CONTENT></QUEST>