<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0418">H-0418/09</QREF></TI-INTRO><TI-SESSION>A 2009-as év novemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28150">Kinga Gál</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0418">Tárgy: A kisebbségi nyelvek oktatása Ukrajnában</OBJECT><CONTENT><PARA>Az Ukrajna és az EU között a társulási megállapodás megkötéséről zajló tárgyalások folyamatban vannak és az év végéig részben lezárásra fognak kerülni.</PARA><PARA>Az Európai Bizottság európai szomszédságpolitikáról szóló stratégiai dokumentuma szerint <I>„a szomszédokkal való kapcsolat a közös értékek melletti kölcsönös elkötelezettségen fog alapulni, elsősorban a jogállamiság, a felelősségteljes kormányzás, az emberi jogok, beleértve a kisebbségi jogok tiszteletben tartása ... területén”</I>.</PARA><PARA>Az ukrán oktatási minisztérium nemrégiben törölte az alapvető magyar nyelvű tankönyveket a következő, 2010–2011-es tanévre vonatkozó megrendelések jegyzékéből. Ez a miniszteri rendelet egyértelműen veszélyezteti a magyar nyelvű tankönyvek kiadását Ukrajnában, ami teljesen megszűnhet a jövőben. Továbbá a 461 (2008). és az 1033 (2009). számú miniszteri rendeletek megerősítik az államnyelv használatát az iskolákban, valamint iskolai záróvizsgát kizárólag az államnyelven lehet tenni, ami hátrányos megkülönböztetést jelent a kisebbségi nyelvek használata tekintetében. Ennek eredményeképpen Ukrajnában veszélyeztetve van a már létező és működő magyar nyelvű oktatás, ami az európai normák szerint nem fogadható el.</PARA><PARA>Figyelmet fordított-e eddig az Európai Bizottság e kisebbségi jogok védelmére a társulási tárgyalásokon? Továbbá mit szándékozik tenni a Bizottság annak érdekében, hogy a már létező és működő nemzeti kisebbségi intézmények védelme bekerüljön a társulási megállapodásba?</PARA></CONTENT></QUEST>