<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0040">O-0040/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="97230">Kristiina Ojuland</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0040">Tárgy: Jogállami megközelítés az Unió és Oroszország energiaügyi kapcsolataiban</OBJECT><CONTENT><PARA>Az Európai Unió és Oroszország közötti új megállapodásról szóló tárgyalások 2008-ban kezdődtek. 2009 augusztusában azonban az Orosz Föderáció hivatalosan értesítette az Uniót, hogy nem áll szándékában az Energia Charta Egyezmény (ECT) és az energiahatékonyságról és a kapcsolódó környezeti vonatkozásokról szóló jegyzőkönyv (PEEREA) részes felévé válni. Ennek eredményeképpen 2009. október 18-án Oroszország beszüntette az ECT és a PEEREA ideiglenes alkalmazását. Azokra az energiaágazatbeli beruházásokra, amelyek az ECT 1994-es Oroszország általi aláírása óta történtek, még további 20 éven keresztül alkalmazandók az ECT előírásai, de a 2009. október 18. után érkező új külföldi beruházások már nem élvezik az ECT által biztosított magas szintű védelmet.</PARA><PARA>2009 novemberében a hágai Állandó Döntőbíróság égisze alatt ülésező eseti döntőbíróság egy, a volt Jukosz olajtársaság részvényeseinek többsége által indított keresetben olyan ítéletet hozott, amely szerint az ECT jogilag kötelező erejű Oroszországban annak ellenére, hogy azt a parlament nem ratifikálta. Ez a döntés megerősítette az energiaágazat jogilag kötelező erejű mechanizmusainak fontosságát, mivel a Jukosz egyesült államokbeli részvényesei – akikre nem vonatkoznak az ECT rendelkezései – nem élvezhetik a nemrégiben született ítélet biztosította előnyöket. </PARA><PARA>Az Oroszországgal kötendő új megállapodás jelenleg folyó tárgyalásainak keretében és tekintettel a fent ismertetett fejleményekre:</PARA><PARA><LIST TYPE="UL"><ITEM>Miként tervezi a Tanács biztosítani az Unió és Oroszország energiaügyi kapcsolatainak jogállami megközelítését?</ITEM><ITEM>Törekszik-e a Tanács arra, hogy olyan, jogilag kötelező erejű előírásokat tegyen az új megállapodás részévé, amelyek éppolyan komolyak, mint az ECT-ben szereplők?</ITEM><ITEM>Hogyan biztosíthatja a Tanács, hogy az oroszországi energiaágazatba beruházó és abban tevékenykedő európai vállalatok átláthatóságot és jogbiztonságot élvezzenek?</ITEM></LIST></PARA></CONTENT></QUEST>