<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000211">O-000211/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4553">Jacqueline Foster</PERSON>, <PERSON ID="96809">Peter van Dalen</PERSON>, <PERSON ID="28615">Roberts Zīle</PERSON><BRK/>a(z) <GRPOL GRPOLID="2969">ECR</GRPOL> képviselőcsoport nevében</TI-AUTHOR></TI><OBJECT OBJID="OBJ000211">Tárgy: Biztonsági szkennerek</OBJECT><CONTENT><PARA>A Bizottság az Európai Parlamenttel együtt beleegyezését adta az utasok átvizsgálását szolgáló testszkennerek Európai Unió repülőterein történő használatába a terrorizmus elleni harc újabb biztonsági intézkedéseként. Már rendelkezésre áll az a technológia, amely kezeli a szkennelt utasok egészségével, magánéletük és adataik védelmével kapcsolatos aggályokat, azonban a végrehajtó intézkedések nem írják elő, hogy a felvételek pálcikafiguraként ábrázolják a testet, bár az EP ezt a 2011 júliusában elfogadott <ANCHOR ID="1" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR>. számú jelentésének 27. bekezdésében jóváhagyta. Ezért a javaslat súlyosan érintheti az uniós polgárok jogát a magánélethez és adataik védelméhez. </PARA><PARA>1.  Hogyan fogja biztosítani a Bizottság azt, hogy a testekről készült felvételekre vonatkozó rendelkezések lehetővé tegyék a magánéletre vonatkozó alapvető jogok és az adatvédelemmel kapcsolatos aggályok maradéktalan tiszteletben tartását? Hogyan fogják védeni az utasok személyazonosságát? Hogyan garantálják majd a testszkennerek által rögzített személyes adatok biztonságát?</PARA><PARA>2.  Egyetért-e a Bizottság azzal, hogy a biztonsági szkennerek hasznos összetevői az Európa-szerte alkalmazott hatékonyabb biztonsági eljárásoknak, azonban a potenciális terroristák kiszűréséhez meg kell erősíteni a határokon átnyúló megfelelőbb hírszerzést, a terrorizmus elleni intézkedéseket, valamint a központi helyfoglalási rendszerek és az utasok besorolásának alkalmazását?</PARA><PARA>3.  Mi a Bizottság véleménye a Parlament 2011 júliusában elfogadott <ANCHOR ID="2" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR>. számú jelentésének 56. bekezdésében foglalt álláspontról, amely szerint a légi közlekedés biztonságát szolgáló szektorra vonatkozó, kötelező jogi erővel bíró, a polgárok alapvető jogait ilyen mértékben befolyásoló intézkedéseket rendes jogalkotási eljárással indokolt elfogadni? Ez lehetővé tenné, hogy az EP tevékeny szerepet kapjon az ilyen jellegű döntéshozatalban, amelyhez elengedhetetlen a megfelelő szintű átláthatóság.</PARA></CONTENT></QUEST>