<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000051">H-000051/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 februári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000051">Tárgy: Peres eljárások Spanyolország Népének Kommunista Pártja (PCPE) káderei ellen</OBJECT><CONTENT><PARA>A közelmúltban peres eljárások indultak Spanyolországban a PCPE három tagja és kádere ellen „közrend megzavarása” miatt, melyre a vádak szerint egy 2007-ben Barcelonában megtartott tüntetésen került sor. A PCPE káderei felhívják a figyelmet arra, hogy a vádak az ellenük irányuló rendőrségi mesterkedés eredményei, és azzal érvelnek, hogy a PCPE három kádere közül csak ketten tartózkodtak annak az övezetnek a közelében, ahol a rendőri erők támadást indítottak, a harmadik vádlott nem is vett részt a tüntetésen. A PCPE úgy véli, hogy ezek a peres eljárások a spanyol burzsoázia, az ország kormánya és a helyi hatóságok azon szándékát tükrözik, hogy a rendőrség által koholt vádak alapján meggyanúsítsák és szankciókkal sújtsák a kommunista ellenzék tagjait.</PARA><PARA>Elítéli-e a Bizottság a három kommunista káder ellen indított peres eljárásokat és az olyan alapvető szabadságjogok megsértését, mint a tüntetésen való szabad részvétel, vagy az egyet nem értés kifejezésre juttatásának joga?</PARA></CONTENT></QUEST>