<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000310">O-000310/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96662">Franziska Katharina Brantner</PERSON>, <PERSON ID="28161">Margrete Auken</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000310">Tárgy: Európai uniós fellépés az izraeli civil társadalom védelmére - megtorló ("price tag") támadások és az izraeli parlamentben benyújtott törvényjavaslatok a civil szervezetekről</OBJECT><CONTENT><PARA>Az Izraelben működő emberi jogi szervezeteket és a békefolyamatot egyre súlyosabb fizikai és jogi fenyegetések érik. 2011. november 7-én Hagit Ofrant, a Peace Now (Békét Most) izraeli nem kormányzati szervezet Settlement Watch (telepfigyelő) projektjének igazgatóját ismét megtámadták és halállal fenyegették. E támadásnak feltehetően köze van az emberi jogokat védelmező és az izraeli békét támogató civil szervezetek ellen, valamint izraeli és ciszjordániai mecsetekben, arab temetőkben és éttermekben végrehajtott ún. „ez az ára” („price tag”) megtorló támadások közelmúltbeli hullámához. </PARA><PARA>Két új törvényjavaslatot nyújtottak be az izraeli parlamentben, amelyek – ha törvényként hatályba lépnek – súlyosan veszélyeztetnék az emberi jogi szervezetek és más, a békefolyamatot támogató nem kormányzati szervezetek – például a Bt'Selem, a Peace Now (Békét Most) és a Breaking the Silence (Megtörni a csöndet) – tevékenységét. A Kirschenbaum-törvényjavaslat szerint az izraeli civil szervezeteknek nyújtott minden külföldi kormányzati támogatást 45%-os adóval kell sújtani. A törvényjavaslathoz csatolt indoklás megnevezi többek között ez EU-t, az Egyesült Királyságot, Spanyolországot, Németországot és Írországot, azzal vádolva őket, hogy emberi jogi szervezetek finanszírozása révén beleavatkoznak Izrael belügyeibe. E törvényjavaslatot az izraeli kormány számos tagja támogatja. Az Akunis-törvényjavaslat szerint pedig az izraeli civil szervezeteknek nyújtott külföldi segélyek mértékét 20 000 NIS (4000 EUR) évi összegben kell maximalizálni. A törvényjavaslathoz csatolt indoklás egyértelműen kijelenti, hogy a cél a civil szervezeteknek nyújtott európai uniós és ENSZ-támogatás korlátozása. Benjámin Netanjahu miniszterelnök eredetileg támogatta a törvényjavaslatot, noha egyelőre mindkét ellentmondásos javaslat parlamenti vitáját felfüggesztette. </PARA><PARA>Mély aggodalommal töltenek el minket e támadások a civil szervezeteknek az emberi jogok, a kisebbségek jogai, a kormány elszámoltathatósága és a béke ügyében végzett békés munkája ellen. Aggasztónak találjuk továbbá azt is, hogy Izrael – az EU-val való különleges kapcsolata ellenére – a saját biztonsági és belügyeibe való beleavatkozással vádolja az EU-t és több tagállamát.</PARA><PARA>Miként kívánja a Főképviselő biztosítani, hogy az EU az izraeli kormánnyal való minden ügye során világossá tegye, hogy az erőszak és a megfélemlítés ún. „ez az ára” megnyilvánulásai nem tolerálhatók, hanem határozottan fel kell lépni ellenük és elkövetőiket bíróság elé kell állítani? </PARA><PARA>Mit kíván tenni a Főképviselő annak érdekében, hogy Izraellel betartassa demokratikus kötelezettségeit a szólásszabadság védelmére irányulóan, ahogyan azokat az EU és Izrael közötti társulási megállapodás egyértelműen meghatározta ?</PARA><PARA>Milyen következményekkel jár az EU és Izrael közötti partnerségre, ha a civil szervezetekre vonatkozó törvényjavaslatokat elfogadják?</PARA></CONTENT></QUEST>