<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000198">O-000198/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="96718">Olga Sehnalová</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000198">Tárgy: Minőségi eltérések ugyanazon márkájú és kiszerelésű termékeknél</OBJECT><CONTENT><PARA>A média olyan felmérések eredményeiről számolt be, amelyek egy, a termékek minőségével összefüggő sajátos kérdéssel kapcsolatosak.</PARA><PARA>Ez számos olyan esetet érint, amikor a belső piacon forgalmazott, ugyanazon márkájú és kiszerelésű termékeknél minőségbeli eltérések állnak fenn: a jobb minőségű termékeket a nyugat-európai piacokra, míg a rosszabb minőségi termékeket a közép- és kelet-európai piacokra irányítják.</PARA><PARA>E kérdés nem csupán e termékek minőségét és biztonságát érinti, hanem súlyos megkülönböztetést is jelent az európai fogyasztókkal szemben, mivel sérti a hatályos uniós jogi szabályozást, amelynek értelmében az eladó a termékek eladása vagy a szolgáltatások nyújtása során nem különböztetheti meg a fogyasztókat.</PARA><PARA>Ez megkülönböztetésnek tekinthető, mivel a különböző tagállamokban élő fogyasztók ugyanazon márkájú és kiszerelésű termékek vásárlásakor nem a belső piac más részén forgalmazott termékekével megegyező minőségi színvonalat kapják: a gyakorlatban egyes tagállamok fogyasztói kizárólag a rosszabb minőségű termékekhez jutnak hozzá.</PARA><PARA>A tisztességes kereskedelmi gyakorlat azt követeli meg, hogy az ugyanazon márkájú, de rosszabb minőségű termékeket alacsonyabb áron értékesítsék, valamint hogy a termékek minőségét és összetételét egyértelműen feltüntessék.</PARA><PARA>Felhívjuk a Bizottságot, hogy ésszerű módon vizsgálja ki e kérdést, figyelembe véve a fogyasztóvédelmi célkitűzéseket, valamint a fogyasztóknak a termékek minőségével és biztonságával kapcsolatos jogait.</PARA><PARA>Egyetért-e a Bizottság azzal, hogy e gyakorlatok a belső piaci és fogyasztóvédelmi szabályok súlyos megsértésének minősülnek?</PARA><PARA>Hogyan szándékozik fellépni és milyen intézkedéseket szándékozik tenni a Bizottság ezzel összefüggésben?</PARA></CONTENT></QUEST>