<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0060">O-0060/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="22097">Véronique De Keyser</PERSON>, <PERSON ID="1952">Jan Marinus Wiersma</PERSON> és <PERSON ID="2295">Hannes Swoboda</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0060">Tárgy: Nemzetközi tárgyalások kezdeményezése az Északi-sarkvidék védelméről szóló nemzetközi szerződés elfogadása érdekében</OBJECT><CONTENT><PARA>Az Európai Unió és az Északi-sarkvidék című, a Tanácsnak és az Európai Parlamentnek címzett 2008. november 20-i bizottsági közlemény (COM(2008)0763) pontosan leírja az Északi-sarkvidék védelmével és megóvásával, valamint az erőforrások fenntartható kiaknázásának támogatásával kapcsolatos problémákat. Amint az Európai Unió és az Északi-sarkvidék című közleményben szerepel: „Nincs speciális szerződéses szabályozás érvényben a sarkvidék tekintetében. Egy ország vagy országcsoport sem rendelkezik szuverenitással az Északi-sark vagy a környező Jeges-tenger felett.”</PARA><PARA>Figyelembe véve a környezetvédelmi technológia és a jogszabályok fejlődését az ENSZ tengerjogi egyezményének elfogadása óta (Montego Bay, 1982):</PARA><PARA>E régióban, ahol fontos gazdasági érdekek foroghatnak kockán, a területi viták jelentős konfliktusokhoz vezethetnek a nemzeti érdekeiket akár katonailag is megvédeni kész országok között. A geopolitikai semlegesség lehetővé tenné az Európai Unió együttműködésének kibővítését a sarkvidéki államokkal.</PARA><PARA>Nem gondolja-e a Tanács, hogy az Északi-sarkvidék regionális biztonsága az Európai Unió ügye is, nem csak a közvetlenül érintett országoké?</PARA><PARA>Milyen lépéseket tervez a Tanács annak érdekében, hogy az Északi-sarkvidék a béke és az együttműködés terepe legyen, ahol csak békés tevékenységeket lehet folytatni, a szuverenitás kérdésével kapcsolatos viták mellőzésével, és mit tesz az Északi-sarkvidék biztonságára vonatkozó együttműködés megszervezése érdekében?</PARA><PARA>  </PARA><PARA>Kész-e a Tanács nemzetközi tárgyalásokat kezdeményezni egy nemzetközi szerződés elfogadása érdekében az Északi-sarkvidék megóvásáról, példát merítve az Antartktisz-egyezményből, amint azt az Európai Parlament 2008. október 9-i állásfoglalásában (<ANCHOR ID="1" FAMILY="TA" TYPE="P6-TA" YEAR="2008" NUMBER="0474">P6_TA(2008)0474</ANCHOR>) javasolta? </PARA><PARA>  </PARA><PARA>Tervezi-e a Tanács, hogy a következő EU-Oroszország csúcson napirendre tűzi az Északi-sarkvidék kérdését?</PARA></CONTENT></QUEST>