<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0641">H-0641/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28223">Andreas Schwab</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0641">Tárgy: Uniós pénzügyi támogatások odaítélése kínai állami építőipari vállalatok számára</OBJECT><CONTENT><PARA>Lengyelországban most épül a Varsó és Łódź közötti A2-es autópálya összesen 50 km hosszú szakasza. E szakasz építésének finanszírozása uniós támogatásokból (uniós strukturális alapok), valamint EBB-kölcsönből történik. Az autópálya-szakasz építésére vonatkozó megbízást a lengyel Közúti és Autópálya Főigazgatóság egy „COVEC” elnevezésű konzorciumnak ítélte oda, amelyet kínai állami építőipari vállalatok hoztak létre. </PARA><PARA>Az európai építőipari vállalatokkal versenyezve a kínai pályázók ajánlati árai egy esetben sem érték el az ajánlatkérő hatóság által becsült költség felét, és minden esetben egyharmaddal alacsonyabbak voltak, mint a második legalacsonyabb árat kínáló ajánlattevő ajánlati árai. A kínai ajánlattevő annak ellenére vehetett részt a pályázaton, hogy Kínában az európai ajánlattevőket a legtöbbször kizárják a közbeszerzési eljárásokból. A kínai piacra továbbra sem tud bejutni szinte egyetlen külföldi építőipari versenytárs sem.</PARA><PARA>Ki fogja-e használni a Bizottság azokat a jogi lehetőségeket, amelyek az EU és néhány harmadik ország között kötött közbeszerzési megállapodás (GPA) alapján rendelkezésre állnak?</PARA><PARA>Úgy gondolja-e a Bizottság, hogy Kínát, amely nem írta alá a GPA-t, a GPA-t aláíró országokkal azonos módon kell kezelni?</PARA><PARA>A Bizottság mit szándékozik tenni annak érdekében, hogy rávegye Kínát a GPA-hoz való csatlakozásra?</PARA></CONTENT></QUEST>