<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000107">O-000107/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96986">Josefa Andrés Barea</PERSON>, <PERSON ID="97009">Kriton Arsenis</PERSON>, <PERSON ID="28311">Luis Manuel Capoulas Santos</PERSON>, <PERSON ID="96953">Estelle Grelier</PERSON>, <PERSON ID="38605">Iliana Malinova Iotova</PERSON>, <PERSON ID="97020">Guido Milana</PERSON>, <PERSON ID="93624">Ulrike Rodust</PERSON>, <PERSON ID="28295">Antolín Sánchez Presedo</PERSON>, <PERSON ID="1129">Catherine Trautmann</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000107">Tárgy: Olajár-növekedés és a halászoknak nyújtott támogatás</OBJECT><CONTENT><PARA>Az előző két évben az olaj árának növekedése komoly hatást gyakorolt a halászati ágazat működési költségeire. Az olaj ára a 2009 elején tapasztalt 37 USA-dollárról 2011 elejére elérte a több mint 100 USA-dolláros összeget. A működési költségek ebből fakadó növekedése komoly terhet ró a halászokra, különösen a part menti kisüzemi és kisipari halászokra, valamint azokra, akik a távoli kikötőknél tevékenykednek. </PARA><PARA>A legutóbbi, 2007-es olajárcsúcsra a Bizottság egy <I>de minimis </I>rendelettel<I> </I>reagált, ezzel lehetővé téve a tagállamok számára, hogy három éven át legfeljebb 30 000 eurós összeggel támogassák a halászati vállalkozásokat. Ez a rendelet lehetővé teszi a tagállamok számára, hogy enyhítsék az olajár-emelkedés következményeit.</PARA><PARA>Miképp tervezi a Bizottság segíteni és támogatni az európai halászati ágazatot az olajár-emelkedéssel összefüggésben, illetve tekintettel azokra a pénzügyi nehézségekre, amelyekkel a nagy halászati flottákkal rendelkező országok mostanában szembesülnek?</PARA><PARA>Hogyan értékeli a Bizottság a jelenlegi <I>de minimis</I> rendeletet, különös tekintettel annak az európai halászatok gazdasági helyzetére, valamint a tengeri környezetre gyakorolt hatására? Hogyan alkalmazták azt a különböző tagállamok? </PARA><PARA>Továbbra is megfelelőnek tartja-e a Bizottság a jelenlegi 30 000 eurós plafont? Vagy ajánlatos lenne-e a támogatást egy olyan összegben maximalizálni, amely nem befolyásolja a tagállamok közötti kereskedelmet, nem torzítja a versenyt, illetve nem sérti a környezeti és társadalmi fenntarthatóságot, valamint a tengervédelmi stratégiáról szóló keretirányelvben foglalt kötelezettségvállalásainkat?</PARA></CONTENT></QUEST>