<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0485">H-0485/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2010 októberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28372">Ryszard Czarnecki</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0485">Tárgy: Litvánia megkülönböztető politikája az ország lengyelül beszélő népességével szemben kétnyelvű feliratok használata esetén </OBJECT><CONTENT><PARA>Litvániában hátrányos megkülönböztetés sújtja az ország lengyel kisebbségét, mivel pénzbírságra ítéli azokat a helyi vállalkozásokat és szervezeteket, amelyek kétnyelvű (litván és lengyel) feliratokat és hirdetőtáblákat használnak. Ez a helyzet különösen két régióban, ahol a lengyel nyelvű népesség több mint 80% (Soleczniki/Šalčininkai), illetve több mint 60% (Vilnius).</PARA><PARA>Litvánia így rendszeresen megsérti a nemzetközi jogot, nevezetesen a nemzeti kisebbségek védelméről szóló keretegyezményt (annak különösen 10. és 11. cikkét), amelyet a litván parlament 2000-ben ratifikált. Az alábbi példák önmagukért beszélnek:</PARA><PARA>2010. augusztus 19-én a vilniusi autóbuszgarázs igazgatóját, Dariusz Gasperowiczet 450 litas pénzbírságra ítélték, amiért a mikrobuszokban kétnyelvű táblákat tett ki. A šalčininkai autóbuszgarázs vezetőjét, Edgar Obłoczyńskit korábban ugyanezért ítélték el. Idén augusztus 20-án a Czarny Bór/Juodšiliai területen működő fuvarozási vállalkozás (Irzimas) tulajdonosát, Zygmunt Marcinkiewiczet ítélték 1200 litas pénzbírságra, amiért a vállalkozás által üzemeltetett buszok útvonalát két nyelven, litvánul és lengyelül tette közzé. Bolesław Daszkiewicz, Šalčininkai területi igazgatásának felelőse 1200 litas pénzbírságban részesült a kétnyelvű utcanévtáblák miatt. </PARA><PARA>A fentiek figyelembevételével mit szándékozik tenni a Tanács, hogy nemzetközi szinten nyomást gyakoroljon Litvániára, és elérje, hogy Litvánia szakítson a lengyel kisebbséggel szembeni megkülönböztető politikájával?</PARA></CONTENT></QUEST>