<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0594">H-0594/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 decemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96999">Alexander Mirsky</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0594">Tárgy: A nemzeti kisebbséghez tartozókkal szembeni méltánytalan bánásmód Lettországban</OBJECT><CONTENT><PARA>2004. március 11-én az Európai Parlament elfogadott egy állásfoglalást tíz ország – többek között Lettország és Észtország – európai uniós csatlakozásáról (<ANCHOR ID="1" FAMILY="TA" TYPE="P5-TA" YEAR="2004" NUMBER="0180">P5_TA(2004)0180</ANCHOR>, <ANCHOR ID="2" FAMILY="REPORT" TYPE="A5" YEAR="2004" NUMBER="0111">A5-0111/2004</ANCHOR>). Ez az állásfoglalás egyértelműen kimondja, hogy Lettországnak meg kell könnyítenie a honosítási eljárást az idősek számára, továbbá a hosszú ideje az országban tartózkodó, lett állampolgársággal nem rendelkező lakosok számára biztosítania kell a szavazati jogot, illetve a helyhatósági választásokon való indulás jogát.</PARA><PARA>Meg kell jegyeznünk, hogy míg Észtország eleget tett az említett állásfoglalásban foglaltaknak, Lettország teljesen figyelmen kívül hagyta azokat. Lettországban jelenleg a lakosság 15%-a, mintegy 335 000 nem lett állampolgárságú személy – többségük az országban született és egész életében itt is élt – nem gyakorolhatja alapvető jogait: a lett állampolgársággal nem rendelkező lakosokat nem illeti meg a szavazati jog és nem jelöltethetik magukat a helyhatósági választásokon. Hogyan egyezethető össze az európai uniós jogszabályokkal az, hogy egy ország lakosságának 15%-a nem rendelkezik szavazati joggal? Milyen módon nyújtana a Bizottság segítséget a lett államnak abban, hogy változtatni tudjon a lakossággal szemben alkalmazott, teljességében igazságtalan bánásmódon?</PARA></CONTENT></QUEST>