<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000011">O-000011/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="34235">Stanimir Ilchev</PERSON>, <PERSON ID="39713">Renate Weber</PERSON>, <PERSON ID="38613">Metin Kazak</PERSON>, <PERSON ID="34234">Antonyia Parvanova</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000011">Tárgy: Lehallgatási botrány Bulgáriában</OBJECT><CONTENT><PARA>Az utóbbi néhány hónapban nyugtalanító helyzet alakult ki Bulgáriában a különleges felderítési eszközök használatából adódóan, s ez a helyzet a közelmúltban eszkalálódott. A bulgáriai közvélemény nem kapott egyértelmű tájékoztatást arról, hogy az említett eszközök használata során betartották-e a törvényi előírásokat, és nem sértették-e meg a bolgár alkotmány, a lisszaboni Szerződés, az EJEE és az Európai Unió Alapjogi Chartája előírásait. A bolgár jogszabályok értelmében a telefonok lehallgatását csak az államügyész vagy különféle rendvédelmi szervek (pl. a rendőrség, a nemzetbiztonsági hivatal stb.) kérhetik, bírói felhatalmazás birtokában, amennyiben egy adott személyt bűncselekményben való részvétellel gyanúsítsanak. A különleges felderítési eszközök használatáról szóló törvény értelmében ezeket az eszközöket csak a szervezett bűnözés elleni fellépés vagy a nemzetbiztonság védelme céljából szabad igénybe venni. Az összegyűjtött információkat mindkét esetben titokban kell tartani és csak a törvény által meghatározott célokra lehet felhasználni. </PARA><PARA>Ugyanakkor vannak olyan esetek, amikor nem tisztázott, hogy az ilyen eszközök felhasználására hivatalos bírói felhatalmazás birtokában került-e sor, illetve hogy az így megszerzett információkat szándékosan juttatták-e el az illetékes intézmények helyett a médiához. A lehallgatások hátterében számos esetben ismert és ismeretlen erők és más tényezők által végrehajtott nyilvánvaló politikai manipuláció áll, ami a jelenleg zajló választási kampánnyal kapcsolatos. A bolgár társadalom még a különleges felderítő eszközök használatát felügyelő hivatal védelmét sem élvezi, melynek tagjait a korábbi parlament választotta, és amelyet a jelenlegi parlament megszüntetett.</PARA><PARA>Egyetért-e a Bizottság azzal, hogy ez a helyzet ellentétes az EJEE és az Európai Unió Alapjogi Chartája által az emberi jogok és alapvető szabadságok, illetve a magánélethez való jog tekintetében előírt uniós kötelezettségekkel?</PARA></CONTENT></QUEST>