<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0035">O-0035/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96659">János Áder</PERSON> és <PERSON ID="39726">László Tőkés</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0035">Tárgy: A cianidos bányászati technológiák betiltása az EU-ban</OBJECT><CONTENT><PARA>A cianid az aranybányászatban használt, rendkívül mérgező vegyi anyag, amelynek katasztrofális és visszafordíthatatlan hatása lehet a környezetre és az emberi egészségre. A cianid a víz-keretirányelv értelmében fő szennyező anyagnak minősül.</PARA><PARA>Tíz évvel ezelőtt több mint 100 000 köbméter cianiddal szennyezett vizet eresztettek a nagybányai (Románia) aranybánya víztárolójából a Szamos-Tisza-Duna vízrendszerbe, ezzel Közép-Európa akkori legsúlyosabb ökológiai katasztrófáját idézve elő. A mérgező anyagok számos organizmust elpusztítottak, hosszú évekre károsítva ezzel az ökológiai rendszert, a táplálékláncot és a folyó alapvető fontosságú emberi használatát.</PARA><PARA>Jóllehet több uniós jogszabály is született a cianid bányászati használatára vonatkozó szabályok szigorítása érdekében – néhány tagállam be is tiltotta a cianidos bányászatot –, a technológia használata az Európai Unión belül továbbra is legális. Hiányoznak azonban a prudenciális szabályok és a megfelelő pénzügyi garanciák, a szabályozás végrehajtása pedig az egyes tagállamok végrehajtó szerveinek képességein is múlik.</PARA><PARA>Következésképpen nincs valódi garancia arra, hogy többé nem fog ilyen baleset történni, különösen, ha figyelembe vesszük, hogy az éghajlatváltozás következtében fokozódnak a szélsőséges időjárási viszonyok. Európa-szerte több cianidos bányászati projekt is létezik vagy áll tervezés alatt, és egy újabb katasztrófa bekövetkezése csupán az idő és az emberi gondatlanság függvénye.</PARA><PARA>Tekintettel arra, hogy az európai aranybányászat a világ aranytermelésének mindössze 1%-át képviseli, és főként multinacionális vállalatok végzik, valamint, hogy a cianidos bányászat munkahely-teremtés szempontjából kevésbé jelentős, azonban mérhetetlen, határokon átnyúló ökológiai károk kockázatát vonja maga után, fontolóra kell venni a cianidos bányászat uniós szintű általános betiltását.</PARA><PARA>Tekintettel az EU környezetvédelmi jogszabályaiban követendő elővigyázatosság elvére, illetve a víz-keretirányelv értelmében a szennyezés megelőzése és ellenőrzése, valamint a vizek jó állapotának elérése és megőrzése tekintetében tett kötelezettségvállalások fényében, javasolja-e a Bizottság, hogy uniós szinten betiltsák a cianid használatát az aranybányászatban?</PARA></CONTENT></QUEST>