<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000218">H-000218/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 júniusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000218">Tárgy: A SUERD-re vonatkozó stratégiai projektek és pénzügyi források meghatározásával kapcsolatos helyzet</OBJECT><CONTENT><PARA>A Tanács 2009. június 18-i és 19-i következtetéseinek és az Európai Parlament 2010. január 20-i állásfoglalásának megfelelően az Európai Bizottság 2010. december 8-án ismertette a Duna régióra vonatkozó európai uniós stratégiát. Az Európai Unió Tanácsa 2011. április 13-án elfogadta a szóban forgó stratégiát, ugyanakkor az Európai Parlament 2011. február 15-i állásfoglalásában azt kérte, hogy a tagállamok és a Bizottság kezdjék meg a stratégia végrehajtását annak érdekében, hogy a régió lakossága részesülhessen a közös stratégiai projektek előnyeiből, melyek helyi szinten munkahelyeket teremtenek majd, illetve a gazdasági és társadalmi fejlődés motorjai lesznek. A Bizottság 2011. február 3-án Budapesten nyilvánosságra hozta azoknak az országoknak és régióknak a listáját, amelyek a Duna régióra vonatkozó európai uniós stratégia kiemelt intézkedéseinek összehangolásáért felelnek majd. A koordinátorok állapítják meg – az érintett államokkal együttműködésben – a stratégia végrehajtását lehetővé tevő mérhető célkitűzéseket és a stratégiai projekteket, valamint – mindenekelőtt – az ehhez szükséges pénzügyi forrásokat.</PARA><PARA>Tájékoztatna-e a Bizottság arról, hogy milyen szakaszban van a mérhető célok és a stratégiai projektek, valamint az ezek végrehajtásához szükséges pénzügyi források meghatározása? Közölné-e a Bizottság az utóbbiak elfogadásának és nyilvánosságra hozatalának időpontját? </PARA></CONTENT></QUEST>