<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0016">O-0016/09</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="93543">Andrzej Wielowieyski</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0016">Tárgy: Általános konzultáció az uniós polgárokkal</OBJECT><CONTENT><PARA>Az EU olyan dinamikával növeli befolyását és bővíti tevékenységi körét, amelyhez a Lisszaboni Szerződés további lendületet fog biztosítani. Ezzel szemben felmérések és tudományos tanulmányok folyamatosan a polgárokkal való közvetlen kapcsolat hiányát mutatják ki, illetve azt, hogy a polgárok az EU politikáit és tevékenységét távolinak és érthetetlennek találják. Az EU csupán marginális figyelmet kap a médiától és a nemzeti politikai pártoktól. Ennek következtében az EU a demokratikus legitimitás súlyos hanyatlásával szembesül, aminek erőteljes figyelmeztető jele a népszavazások sorozatos kudarca. Ez pedig komoly veszélyt jelent az európai demokráciára és az EU politikai jövőjére nézve.</PARA><PARA>Az EU fontos tájékoztatási tevékenység, valamint a polgárokkal folytatandó párbeszéd kialakításán dolgozik. A „Közös tájékoztatás Európáról” nyilvánvalóan fontos előrelépést jelent. Sajnos ennek a párbeszédnek egyelőre korlátozott a közvetlen, illetve közvetett, mintegy 50 000 polgárra gyakorolt hatása. Tehát nagyon messze vagyunk még a nyilvános vita, valamint az uniós polgárok érdeklődését felkelteni képes, valódi európai párbeszéd feltételeinek megteremtésétől.</PARA><PARA>Egy ilyen európai közös tér létrehozásának egyik hatékony eszköze lehetne az európai polgárokkal folytatandó általános konzultációk szervezése. Ennek megvalósítására hívott fel határozottan a Parlament korábbi elnöke, Pat Cox az európai mozgalom legutóbbi kongresszusának végén. Pat Cox hangsúlyozta a csupán egy szűk réteget elérő párbeszéd ördögi köréből való kitörés szükségességét. <BRK/></PARA><PARA>Kész-e a Bizottság egy olyan   stratégia kidolgozására, amely a polgárokkal folytatandó párbeszéd kialakítására   irányul azzal a kifejezett céllal, hogy polgárok millióit elérje? <BRK/></PARA><PARA>Milyen intézkedéseket   fog tenni a Bizottság annak érdekében, hogy valóban bevonja a tagállamokat   ezekbe a projektekbe? <BRK/></PARA><PARA>Ki tudna-e dolgozni   a Bizottság egy olyan ütemtervet a polgárokkal folytatandó általános   konzultáció kialakítására, amely meghatározza az elektronikus szavazás   által kínált lehetőségeket maximálisan kihasználó köztes lépéseket is?</PARA></CONTENT></QUEST>