<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0461">H-0461/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="99419">Charalampos Angourakis</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0461">Tárgy: A társadalombiztosítási rendszerek lerombolása</OBJECT><CONTENT><PARA>Az EU és a tagállamok kormányai – ideológiai terrorizmust alkalmazva a külső adóssággal és az államháztartási hiánnyal kapcsolatban, továbbá ürügyként használva a veszélyt, hogy az elöregedő népesség és a kedvezőtlen demográfiai változások miatt összeomolhatnak a társadalombiztosítási rendszerek – a tőkével szövetkezve erőszakos támadást indítanak a munkavállalók jogai ellen. A nyugdíjakat, az egészségügyi és jóléti ellátásokat csökkentik, a nyugdíjkorhatárt emelik. Jellemző példa Görögország, ahol a Bizottság, a PASOK, az újdemokrata kormányok és az Európai Közösségek Bírósága összejátszásával a közszférában dolgozó nők nyugdíjkorhatárát 5–17 évvel kitolják, továbbá megkérdőjelezik a társadalombiztosítási rendszer közjóléti és szociális jellegét.</PARA><PARA>A Bizottságnak továbbra is szándékában áll-e folytatni ezt a társadalombiztosítási rendszerek lerombolásához vezető politikát annak ellenére, hogy az a munkavállalók számára tragikus következményekkel jár?</PARA></CONTENT></QUEST>