<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0142">O-0142/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="4385">Hélène Flautre</PERSON>, <PERSON ID="4531">Jean Lambert</PERSON> és <PERSON ID="28409">Raül Romeva i Rueda</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0142">Tárgy: Közös légi járatok az illegális migránsok kitoloncolására</OBJECT><CONTENT><PARA>Az elmúlt hetekben több tagország megkezdte afgán migránsok Afganisztánba történő kényszer-hazaszállítását, ahol az ország egyes területein az emberek testi épsége határozott veszélyben forog. Tekintettel arra, hogy az afgánok teszik ki a világ menekültjeinek legnagyobb hányadát (több mint 2,7 millió ember és 500 000 lakóhelyét elhagyni kényszerült személy), valamint az országban uralkodó általános zavar okozta helyzetre, vajon Afganisztán biztonságos harmadik országnak tekinthető-e?</PARA><PARA>Ha a Tanács úgy ítéli meg, hogy Afganisztán nem biztonságos harmadik ország, a közös légi járatok sértik-e a Genfi Egyezménynek a visszaküldés tilalmáról szóló 33. cikkét?</PARA><PARA>A Tanács kollektív kitoloncolásnak tekinti-e a közös légi járatokat?</PARA><PARA>Tudja-e a Tanács szavatolni, hogy minden egyes kitoloncolás előtt részletes ellenőrzés keretében megbizonyosodjanak afelől, hogy az adott személy nem nyújtott-e be nemzetközi védelem iránti kérelmet, hogy az eljárás vizsgálatának minden lépését teljes mértékben betartották-e, illetve hogy a személyek biztonsága nincs veszélyeztetve a visszafogadó államban? Képes-e a Tanács utólag ellenőrizni, hogy a kényszer-hazaszállítások esetében erre valóban sor került-e?</PARA><PARA>Úgy véli-e a Tanács, hogy az afgán állampolgárok a 2004. április 29-i, „az elismerésről” szóló 2004/83/EK irányelv<FNREF FNIDREF="FN1"/> 15c. cikkével összhangban kiegészítő védelmet kaphatnának, amely cikkben a következő áll: „nemzetközi vagy belső fegyveres konfliktushelyzetekben felmerülő megkülönböztetés nélküli erőszak következtében polgári személy életének vagy sértetlenségének súlyos és egyedi fenyegetettsége”?</PARA><PARA>Jogszerűnek tartja-e a Tanács az EU területén illegálisan tartózkodó személy kitoloncolását pusztán azzal az indokkal, hogy nem nyújtott be nemzetközi védelem iránti kérelmet, jóllehet teljes mértékben tudatában van annak, hogy a Dublin II. rendelet miatt sok menedékkérő tart attól, hogy az EU területére való belépésekor menedék iránti kérelmet nyújtson be valamely tagállamban?</PARA><FN FNID="FN1">  HL L 304., 2004.9.30., 12. o.</FN></CONTENT></QUEST>