<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0064">H-0064/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96667">Alan Kelly</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0064">Tárgy: A polgári kezdeményezés online elérhetőségének lehetővé tétele</OBJECT><CONTENT><PARA>A Lisszaboni Szerződés jogi lehetőséget nyújt a részvételi demokrácia új modellje számára, amely „polgári kezdeményezés” néven ismeretes. Megvizsgálná-e a Bizottság annak lehetőségét, hogy a polgári kezdeményezést valamely online médiumon elérhetővé tegye a hatékony és mindenki által hozzáférhető aláírásgyűjtés érdekében?</PARA><PARA>Az internet mára az európaiak fő tömegkommunikációs eszközévé vált, és a részvételi demokrácia gyakorlásának különösen hatékony formája. Mindannyian láttunk a MySpace és a Facebook politikai kezdeményezésre irányuló kampányait, és hogy a polgárok milyen jelentős szerepet vállaltak abban, hogy megkíséreljék kikényszeríteni a demokratikus változást.</PARA><PARA>Az információs és kommunikációs technológia fejlődésére való tekintettel lehetőséget kellene találni az aláírások online ellenőrzésére, és amennyiben a Bizottság beépítene egy online elemet a polgári kezdeményezésbe, az megnyitná az utat a valódi részvételi demokrácia előtt, amely sokkalta könnyebbé és olcsóbbá tenné az aláírások gyűjtését, és jobb lehetőségeket teremtene az európai nyilvánosság körében folytatott viták számára.</PARA><PARA>Kinyilvánítaná-e a Bizottság, hogy nézete szerint ez lehetséges-e, figyelembe véve az internetet nem használók azon jogát is, hogy a polgári kezdeményezésben hagyományos aláírás útján vegyenek részt?</PARA></CONTENT></QUEST>