<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0025">O-0025/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="33570">Sharon Bowles</PERSON> a(z) <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0025">Tárgy: Pénzügyi tranzakciók után kivetendő adók</OBJECT><CONTENT><PARA>Az Európai Tanács hangsúlyozta, hogy meg kell újítani a gazdasági és társadalmi szerződést a pénzügyi intézmények és az általuk szolgált társadalom között, és biztosítani kell, hogy a társadalom élvezze a kedvező gazdasági időszakok előnyeit, és védve legyen a kockázatoktól. Az Európai Tanács arra ösztönzi az IMF-et, hogy a felülvizsgálat során a lehetőségek teljes körét mérlegelje, többek közt a pénzügyi tranzakciókra kivetendő globális adót is. Ezzel kapcsolatban az Európai Tanács felhívta a Tanácsot és a Bizottságot is, hogy azonosítsák azokat az alapelveket, amelyeket az új globális szabályok kialakításakor tiszteletben kell tartani.</PARA><PARA>Barroso elnök 2009. december 15-én a Parlamentben annak a véleményének adott hangot, hogy a pénzügyi tranzakciókra kivetendő globális adó „igen jó ötlet”, különös tekintettel az éghajlatváltozással kapcsolatos politikák innovatív finanszírozására. Arról is tájékoztatta a Parlamentet, hogy a Bizottság jelenleg is munkálkodik annak érdekében, hogy e téren „a megfelelő időben” javaslatokat terjesszen elő.</PARA><PARA>Ezenfelül az IMF törekszik a társadalom véleményének megismerésére a G-20 csoport által a 2009. szeptember 24-25-i pittsburgh-i konferencián előterjesztett kérés részeként a pénzügyi ágazatra kivetendő adókkal kapcsolatban.</PARA><PARA>Erre való tekintettel és annak kapcsán, hogy az EU a pénzügyi tranzakciók után kivetendő uniós és globális szintű adók lehetséges bevezetését és következményeit értékeli, válaszolna-e a Bizottság az alábbi kérdésekre: </PARA><PARA><LIST TYPE="OL"><ITEM>jelenleg milyen lehetőségeket fontolgat a pénzügyi tranzakciók után kivetendő adók  bevezetése kapcsán;</ITEM><ITEM>véleménye szerint milyen előnyökkel és hátrányokkal járnak a pénzügyi tranzakciók után kivetendő uniós és globális szintű adókkal kapcsolatos lehetőségek, beleértve megvalósíthatóságukat és lehetséges formáikat; </ITEM><ITEM>javaslatot terjesztene-e elő, amennyiben egyértelművé válna, hogy fő partnereink nem vezetnek be ilyen adót;</ITEM><ITEM>a pénzügyi piacok reformja vonatkozásában kiegészítő szabályozási eszközként szolgálhatnának-e a pénzügyi tranzakciók után kivetendő adók; </ITEM><ITEM>fel lehetne-e használni ezeket az adókat annak érdekében, hogy a pénzügyi rendszert ezentúl  a hosszú távú szemlélet jellemezze;</ITEM><ITEM>miként vélekedik a keletkezett bevétel elosztásának módjáról;</ITEM><ITEM>vállalja-e egy elemző tanulmány és hatásvizsgálat bizonyos menetrend szerinti benyújtását, és adott esetben előterjeszti-e javaslatát?</ITEM></LIST></PARA></CONTENT></QUEST>