<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000276">O-000276/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="28477">Fiona Hall</PERSON>, <PERSON ID="96871">Michael Theurer</PERSON>, <PERSON ID="108329">Andrea Zanoni</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000276">Tárgy: A kkv-tesztek megvalósításbeli hiányosságainak kezelése</OBJECT><CONTENT><PARA>Az európai kisvállalkozói intézkedéscsomag kimondja, hogy a Bizottság feltett szándéka, a tagállamok pedig felkérést kapnak arra, hogy „szigorú elemzésnek vessék alá a kkv-kra vonatkozó jogszabályalkotási és igazgatási kezdeményezéseket („kkv-teszt”), és az így kapott eredményeket beépítsék a javaslatokba.” A gazdasági és pénzügyi válság hatására még hangsúlyosabbá vált a teszt jelentősége. </PARA><PARA>Az Európai Parlament által nemrégiben készíttetett tanulmány szerint („A kkv-teszt megvalósításának korlátai és legjobb gyakorlatai”, 2011) a kkv-tesztek megvalósítása számos hiányosságot mutat, amelyeket mind tagállami, mind uniós szinten kezelni kell. A tanulmányból kiderül, hogy hat tagállamban nem végzik el a tesztet, illetve nem végeznek hatásvizsgálatot, és további hat tagállamban létezik ugyan valamiféle teszt, de annak megvalósítása nem rendszeres. Ezenkívül a kkv-tesztet végrehajtó tagállamok is különböző módszereket alkalmaznak. Ebből ered a tesztek minőségbeli különbsége. Az előrehaladottabb tagállamok és a Bizottság számára is problémát jelent a különböző kormányzati szolgálatokon belüli kkv-tesztek eltérő minősége. Bár a Bizottság és az előrehaladottabb tagállamok rendelkeznek a kkv-tesztekre vonatkozó iránymutatásokkal, a tanulmány szerint valamennyi kormányzati szolgálatra jellemző, hogy nem tartják be az iránymutatásokat. Bár a Bizottság szolgálatai következetesen használják a kkv-tesztet a hatásvizsgálatok során, az iránymutatások mégis hagynak teret mind a tartalmi, mind a minőségbeli különbségeknek. </PARA><PARA>1.  Hogy fogja biztosítani a Bizottság, hogy a kkv-tesztet valamennyi tagállamban alkalmazzák, éspedig következetesebb módon?</PARA><PARA>2.  Egyetért-e a Bizottság azzal az ajánlással, hogy a kkv-tesztet kötelezővé kellene tenni arra az esetre, ha egy jogalkotási javaslat mind uniós, mind nemzeti szinten érinti a kis- és középvállalkozásokat?</PARA><PARA>3.  Hogyan tervezi a Bizottság a kkv-tesztek egyöntetűbb minőségének biztosítását? Fontolóra veszi-e a Bizottság specifikusabb iránymutatás vagy külső minőségellenőrzés bevezetését?</PARA><PARA>4.  Tekintettel arra, hogy az előrehaladottabb tagállamok és a Bizottság részéről is mutatkoznak hiányosságok a kkv-tesztekre irányuló iránymutatások betartása terén, nem kellene-e kötelező érvényűvé tenni az iránymutatásokat?</PARA><PARA>5.  Milyen intézkedésekkel tervezi a Bizottság a minőségi adatokhoz való hozzáférés javításának biztosítását a kkv-ra várhatóan gyakorolt hatások mérésének érdekében?</PARA><PARA>6.  Kész lenne-e a Bizottság elkötelezni magát amellett, hogy az átláthatóság fokozása céljából minden egyes kkv-teszt eredményeit és folyamatát közzéteszi az általa végzett hatásvizsgálatokban?</PARA></CONTENT></QUEST>