<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000253">O-000253/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97229">Niccolò Rinaldi</PERSON>, <PERSON ID="39713">Renate Weber</PERSON>, <PERSON ID="4398">Gianni Vattimo</PERSON>, <PERSON ID="96710">Jens Rohde</PERSON>, <PERSON ID="28208">Nathalie Griesbeck</PERSON>, <PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="96670">Louis Michel</PERSON>, <PERSON ID="108329">Andrea Zanoni</PERSON>, <PERSON ID="97203">Ramon Tremosa i Balcells</PERSON>, <PERSON ID="97131">Giommaria Uggias</PERSON>, <PERSON ID="96677">Cecilia Wikström</PERSON>, <PERSON ID="4335">Marielle De Sarnez</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000253">Tárgy: Börtönkörülmények az EU-ban</OBJECT><CONTENT><PARA>A Bizottság – a Tanács kifejezett kérésére és a stockholmi program előírásai alapján, valamint a Parlament többszöri felhívására – zöld könyvet nyújtott be „A kölcsönös bizalom megerősítése a jog érvényesülésén alapuló európai térségben – Zöld könyv az őrizetre vonatkozó uniós büntető igazságszolgáltatási jogszabályok alkalmazásáról” címmel. A dokumentum nyílt konzultációs gyakorlatot kezdeményez a börtönkörülmények javítását célzó európai uniós tevékenységekben érintett szereplők számára az igazságszolgáltatási együttműködésbe vetett kölcsönös bizalom biztosítása érdekében. Hangsúlyozza továbbá a börtönkörülmények és a különféle európai uniós eszközök, például az európai elfogatóparancs és az európai igazságügyi felügyelet közötti kapcsolatot, valamint bemutatja, hogy az előzetes letartóztatás, a gyerekek helyzete és a börtönkörülmények terén miként tehetne kezdeményezéseket az EU. A dokumentum melléklete ismerteti a tagállamokban fennálló különféle, gyakran aggodalomra okot adó helyzeteket, különösen az előzetes letartóztatásban lévők száma, a börtönök telítettsége és túlzsúfoltsága, a börtönben lévők aránya és a letartóztatott külföldi állampolgárok aránya vonatkozásában. Az Emberi Jogok Európai Bírósága többször – többek között az Európa Tanács a kínzás megelőzésére létrehozott bizottságának jelentései alapján – elmarasztalt európai uniós tagállamokat a börtönkörülmények, az előzetes letartóztatás hossza és az igazságszolgáltatás működése miatt.</PARA><PARA>Mit kíván tenni a Bizottság európai uniós szinten annak érdekében, hogy a börtönökben fogva tartott személyek alapvető jogainak tiszteletben tartását és a börtönkörülmények javítását biztosítsa a tagállamokban? Mit kíván tenni a Bizottság az előzetes letartóztatással való visszaélés, a túlzsúfoltság, a börtönben lévők magas aránya és a letartóztatott külföldi állampolgárok aránya tekintetében? Meg fogja-e vizsgálni a büntetőpolitikák és a börtönkörülményekre vonatkozó jogszabályok hatását és tesz-e e kérdések tekintetében olyan ajánlásokat, mint például alternatív szankciókhoz való folyamodás, az illegális bevándorlók büntetendősége vagy az alapvető jogok tiszteletben tartását biztosító külön intézkedések? Hogyan kívánja nyomon követni a Bizottság zöld könyvének következményeit?</PARA></CONTENT></QUEST>