<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000290">O-000290/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000290">Tárgy: A közös halászati politika hozzájárulása a közjavak előállításához</OBJECT><CONTENT><PARA>A halászati ágazat a lakosság halászati termékekkel történő ellátásának alapvető feladatán és a tagállamok élelmezési mérlegének egyensúlya szempontjából betöltött fontos szerepén túl a funkciók és célkitűzések jóval tágabb körének megvalósításáért felel. Mindez hozzájárul az ágazat társadalmi-gazdasági jelentőségéhez, amelyet így nem lehet pusztán a kirakodások értéke alapján értékelni.</PARA><PARA>Ezenfelül a halászati ágazat általános összefüggésében a kisipari jellegű halászat társadalmi-gazdasági, környezeti és kulturális szempontból különös fontossággal bír.</PARA><PARA>A halászati ágazat, így az akvakultúra multifunkcionális jellege igen különböző, többek közt az alábbi területeken mutatkozik meg:</PARA><PARA>- a part menti közösségek fejlődéséhez és társadalmi-gazdasági jólétéhez, a helyi fejlődéshez és az ágazatban való közvetlen munkahelyteremtéshez való hozzájárulás;</PARA><PARA>- gazdasági tevékenységek és munkahelyek megtartása és teremtése a halászatot megelőző vagy azt követő tevékenységek vonatkozásában (egyebek mellett hajógyártás, a halászati termékek feldolgozóipara, idegenforgalom és vendéglátás);</PARA><PARA>- a lakosság magas tápértékkel rendelkező, minőségi termékekkel, pl. friss hallal való ellátása;</PARA><PARA>- a halászati ágazathoz kapcsolódó történelmi és kulturális örökség, illetve helyi hagyományok megőrzése;</PARA><PARA>- a tengeri, torkolati és édesvízi környezettel kapcsolatos kutatás és oktatás támogatása, valamint az ökoszisztémák állapotával kapcsolatos ismeretek bővítéséhez és aktualizálásához való hozzájárulás.</PARA><PARA>Ezzel összefüggésben választ tudna-e adni a Bizottság az alábbi kérdésekre:</PARA><PARA>1. Milyen intézkedéseket tervez annak érdekében, hogy a közös halászati politika jelenleg zajló reformja elismerje és megfelelően ösztönözze a halászati ágazat multifunkcionális jellegét?</PARA><PARA>2. Milyen módon kívánja a Bizottság támogatni a kisipari jellegű halászatot, illetve ösztönözni annak a halászati ágazat multifunkcionális jellegéhez való hozzájárulását? </PARA><PARA>3. Milyen konkrét intézkedéseket irányoz elő a fent említett területek vonatkozásában?</PARA><PARA>4. Hogyan fogja a Bizottság figyelembe venni a halászati ágazatot sújtó mélyreható gazdasági és társadalmi válságot az Európai Halászati Alap jövőjét érintő döntéseiben?</PARA></CONTENT></QUEST>