<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0044">H-0044/10</QREF></TI-INTRO><TI-SESSION>A 2010-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="28114">Liam Aylward</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0044">Tárgy: Megszorítások folyadékok repülőgépen való szállítása tekintetében</OBJECT><CONTENT><PARA>Azok a megszorítások, amelyek szerint az utasok legfeljebb 100 ml űrméretű tartókban szállíthatnak folyadékokat, zseléket, krémeket, arcszeszt és kozmetikumokat, továbbra is rendkívül megnehezítik az utazást, és folyamatosan gondokat okoznak mind az utasok, mind pedig a repülőterek üzemeltetői számára. </PARA><PARA>Ezek a megszorítások számos esetben hosszú sorbaállásokhoz, személyi tulajdon elkobzásához, és egyes esetekben a repülőtéren vásárolt áruk elvesztéséhez vezettek. Az utasok gyakran kényszerülnek arra, hogy a biztonsági ellenőrző pontokon túljutva magas áron vásároljanak vizet és egyéb italokat. </PARA><PARA>Nem kétséges, hogy szükség van a hatékony biztonsági intézkedésekre, és hogy az utasok és a repülés biztonsága elsődleges szempont, ugyanakkor a folyadékokra vonatkozó jelenlegi megszorítások felülvizsgálata szükséges, ezek ugyanis már évek óta érvényesek. </PARA><PARA>Tervezi-e a Bizottság e szabályozás bármely módon történő felülvizsgálatát, és született-e javaslat időkeret megállapítására az említett megszorítások enyhítése tekintetében? Tud-e a Bizottság további információkkal szolgálni a technológiai fejlesztésekről, különösen a folyadékok átvilágításával kapcsolatban?</PARA></CONTENT></QUEST>