<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0019">H-0019/10</QREF></TI-INTRO><TI-SESSION>A 2010-as év februári üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96681">Vilija Blinkevičiūtė</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0019">Tárgy: Szociális minimumnormák garantálása az EU-ban a társadalmi kirekesztés leküzdése érdekében</OBJECT><CONTENT><PARA>A 2008. október 22-i 1098/2008/EK<FNREF/> európai parlamenti és tanácsi határozatnak megfelelően döntés született arról, hogy 2010-et „a szegénység és a társadalmi kirekesztés elleni küzdelem európai évévé” nyilvánítják az Európai Unió társadalmi kirekesztés ellen folytatott küzdelmének megerősítése érdekében. Az Európai Bizottság 2008. december 1-jére e határozat alapján kidolgozott egy stratégiai dokumentumot, amelyben elkötelezte magát amellett, hogy sikeresen megvalósítja az Európai Uniónak a szegénység és a társadalmi kirekesztés elleni küzdelem terén megfogalmazott legfontosabb prioritásait.</PARA><PARA>Jelenleg közel 80 millió európai él a szegénységi küszöb alatt, megpróbálva túlélni a gazdasági és társadalmi válságot. Következésképpen az európai szociálpolitika fő intézkedéseként milyen lépéseket szándékozik tenni a Bizottság olyan szociális minimumnormák biztosítására az egész Európai Unióban, amelyek minden uniós polgár számára garantálják a minimális szociális ellátást? A szociális minimumnormáknak egyformáknak kell lenniük az Európai Unió egészében, mivel ez hozzájárulna a szociális védelem szintjének növeléséhez.</PARA><FN FNID="FN1">  HL L 298., 2008.11.7., 20. o.</FN></CONTENT></QUEST>