<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0031">O-0031/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96852">Cornelia Ernst</PERSON> a(z) <GRPOL GRPOLID="2950">GUE/NGL</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0031">Tárgy: A roma, az askáli és az egyiptomi közösség tagjainak kitoloncolása</OBJECT><CONTENT><PARA>Thomas Hammarberg, az Európa Tanács emberi jogi biztosa felszólította az európai kormányokat, hogy kerüljék a kisebbségek Koszovóba történő visszatoloncolását. Jelentése szerint a roma, az askáli és az egyiptomi közösség (RAE) tagjai Koszovóba történő visszatérésüket követően az oktatás, a szociális védelem, az egészségügyi ellátás és a lakhatás területén kirekesztéssel és diszkriminációval szembesülnek. E kisebbségek biztonsága továbbra is aggodalmakra ad okot, és az ellenük elkövetett etnikai jellegű cselekmények folytatódnak. Az EBESZ 2009. novemberi jelentése szerint a koszovói intézmények képtelenek teljesíteni a hazatelepült személyek reintegrációjára irányuló stratégiából adódó kötelezettségeiket. Amint az az EU-bővítéssel kapcsolatos Koszovóról szóló 2009-es előrehaladási jelentéséből is kiderül, a RAE-közösség tagjai továbbra is diszkriminációval szembesülnek.</PARA><PARA>A tagállamok kétoldalú visszafogadási megállapodásainak ellenőrzése kapcsán megfelelőnek találja-e a Bizottság a visszatoloncolást, annak ellenére, hogy a hazatérők nem kapnak segítséget a lakhatás, iskoláztatás és az egészségügyi ellátás területén, illetve a munkavállalás is súlyos humanitárius probléma marad?</PARA><PARA>Milyen tervei vannak a Bizottságnak az e csoportok hajléktalansággal szembesülő tagjainak ezreivel kapcsolatban?</PARA><PARA>Mi a Bizottság terve arra az esetre, ha a visszatoloncoltak elkezdenek illegálisan visszatérni az EU-ba, veszélyeztetve ezzel saját életüket?</PARA><PARA>Hogyan gondoskodnak az uniós előcsatlakozási alapok a RAE-közösségek visszatoloncolt tagjainak szükségleteiről?</PARA></CONTENT></QUEST>