<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0005">O-0005/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96930">Vital Moreira</PERSON> a(z) <COMMITTEE COMMID="2859">Nemzetközi Kereskedelmi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0005">Tárgy: A gazdasági válság hatása a világkereskedelemre</OBJECT><CONTENT><PARA>A válság által a világkereskedelemben előidézett visszaesés 2009-ben akár a 10%-ot is elérheti. A nemzetközi kereskedelem mozgásban tartása létfontosságú az EU és más export-orientált országok számára. A G20-ak által tett kötelezettségvállalások ellenére a G20-ak országaiban és világszerte is nőtt a válsággal szembeni fellépésként alkalmazott korlátozó és torzító intézkedések száma.</PARA><PARA>Milyen intézkedések történtek e fejlemények kezelésére? Megfordítva a kérdést, hoztak-e intézkedéseket harmadik országok az EU bármely gazdaságélénkítő intézkedésével szemben?</PARA><PARA>Bizonyos jelek arra utalnak, hogy egyes, a válság által kevésbé sújtott feltörekvő országok vették át a vezető szerepet a nemzetközi kereskedelem területén. Ez esetben az EU iparának újra az exportpiacok felé kellene fordulnia, és esetleg újra kellene gondolnia termékei jellemzőit. Milyen stratégiát kíván követni a Bizottság annak előmozdítása érdekében, hogy az EU ipara versenyképesebbé váljon?</PARA><PARA>A világválság és a világkereskedelem azt követő visszaesése számos hatást gyakorol a fejlődő országokra, ahol a legsúlyosabb a munkanélküliség. Milyen kiigazító intézkedéseket tervez a Bizottság kereskedelmi kapcsolataiban, és különösen a világ legszegényebb országai tekintetében?</PARA><PARA>A túlköltekezés és a túlzott eladósodottság jelentős kereskedelmi hiányt idéz elő egyes tagállamokban és az USA-ban, miközben egyes feltörekvő országokban a nagy exportorientált gazdaságok kereskedelmi többletet termelnek. E kereskedelmi deficitek hozzájárultak a gazdasági világválság előidézésében kulcsszerepet játszó globális egyensúlyhiányok kialakulásához. Milyen stratégiát kíván követni kereskedelmi politikájában a Bizottság e globális egyensúlyhiányok mérséklése érdekében?</PARA><PARA>A gazdasági válságnak és a világkereskedelem későbbi visszaesésének szociális hatásai a gazdasági fellendülés után még mindig tapasztalhatók lesznek. Mikor tervezi a Bizottság a gazdasági válság foglalkoztatásra kifejtett hatásának felmérését az európai és a fejlődő országokban? Milyen stratégiát kíván követni annak érdekében, hogy a WTO nemzetközi kereskedelmi szabályaiba beépítsék a kereskedelem szociális és környezeti dimenzióit?</PARA></CONTENT></QUEST>