<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0345">H-0345/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 júliusi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0345">Tárgy: A tengerészeknek a monopolhelyzetben lévő hajózási vállalatok általi kizsákmányolása </OBJECT><CONTENT><PARA>A tengerészeknek a monopolhelyzetben lévő hajózási vállalatok általi kizsákmányolása egyre általánosabbá válik. Erről különösen a brit zászló alatt hajózó, állítólag az Olaszországban bejegyzett, a görögországi Korinthosz és az olaszországi Ravenna közötti menetrendszerű járatokat üzemeltető V – SHIPS”/”Adriatic Lines &amp; Spa hajózási vállalathoz tartozó ROPAX 1 és ROPAX 2 nevű hajók fedélzetén zajló események tanúskodnak. A hajók 33 illetve 29 főből álló legénysége (annak ellenére, hogy a jogszabályok szerint a legénységnek legalább 48 főből kellene állnia), kizárólag románokból áll, akik nem rendelkeznek biztosítással és szánalmas fizetésért, a hajótulajdonosok és a munkaközvetítő irodák alkalmazottai által megfélemlítve dolgoznak. A tengerészek belerokkannak a rájuk háruló rengeteg munkába, ami sérti a munkaidő szervezéséről szóló 180. nemzetközi egyezményt, és már az életüket is veszélybe sodorja a tengeren. A hajók tulajdonosa nem elégszik meg a hatályos jogszabályok megsértésével, hanem pert indít a neki jogosan ellenszegülő tengerészek ellen.</PARA><PARA>Milyen álláspontra helyezkedik a Bizottság e tengerészeknek a hajótulajdonosok általi kizsákmányolása ügyében? Részesül-e a kérdéses vállalat közösségi támogatásban az általa üzemeltetett menetrendszerű járatok, valamint a ROPAX 1 és ROPAX 2 hajók után? Elítéli-e a Bizottság a vállalat által a tengerészek kárára tanúsított viselkedést?</PARA></CONTENT></QUEST>