<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000100">O-000100/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000100">Tárgy: A tagállamok válaszlépései a migrációs hullámok és a menekültek helyzete tekintetében</OBJECT><CONTENT><PARA>A múlt héten Franciaország határellenőrzést vezetett be és leállította a vasúti közlekedést az olasz határon (Ventimiglia közelében), miután az olasz kormány aláírt egy rendeletet, amely lehetővé teszi, hogy a hatóságok ideiglenes tartózkodási engedélyt állítsanak ki a rezsim bukása óta Lampedusára érkezett 25 800 tunéziai migráns számára. A migráció kérdésében Franciaország és Olaszország között kialakult vita káros következményekkel járt és járhat a személyek EU-n belüli mozgásának szabadságára.</PARA><PARA>Olaszország egyúttal eljárást indított több száz tunéziai állampolgár hazatelepítésére, akik számára a kényszerű távozásuk előtt nem biztosítottak jogot sem ügyvédhez (aki tájékoztathatta volna őket jogaikról), sem bíróhoz (akinek az olasz törvények értelmében a kiutasításról kell határoznia). Lampedusa szigetén valójában nem is működik bírói testület.</PARA><PARA>Észak-Afrikában eközben korántsem javult a helyzet, Líbiában menekültek ezrei vannak rendkívül szorongatott, életveszélyes helyzetben. Ilyen körülmények között az EU-nak és tagállamainak nagyobb együttműködést kell tanúsítaniuk, és tényleges megoldásokra kell törekedniük – mindenekelőtt – a veszélyeztetett emberek érdekében.</PARA><PARA>– Nem gondolja-e a Bizottság, hogy a francia határrendészet által a közelmúltban foganatosított intézkedések megsértik a Schengeni Határellenőrzési Kódexet?</PARA><PARA>– Úgy tekinti-e a Bizottság, hogy az április 5-e után indított, a Lampedusáról Tunéziába történő kitoloncolásra irányuló eljárások jogszerűek és tiszteletben tartják a visszaküldés tilalmának elvét, valamint a menedékkéréshez való jogot?</PARA><PARA>– Tervezi-e a Bizottság annak előmozdítását (és az abban való együttműködést), hogy humanitárius folyosó nyíljon a líbiai menekültek kimenekítésére és az EU-ba történő áttelepítésére?</PARA><PARA>– Mit kíván tenni a Bizottság az áttelepítésre vonatkozó együttes határozat mihamarabbi elfogadása, valamint általánosabb értelemben annak biztosítása érdekében, hogy a közös uniós menekültügyi rendszer 2012-re valósággá váljon?</PARA></CONTENT></QUEST>