<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000274">O-000274/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="4398">Gianni Vattimo</PERSON>, <PERSON ID="97086">Sonia Alfano</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="1965">Jan Mulder</PERSON>, <PERSON ID="96677">Cecilia Wikström</PERSON>, <PERSON ID="28246">Alexander Alvaro</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000274">Tárgy: A romák hátrányos megkülönböztetése és üldözése az EU tagállamaiban és az EU keretstratégiája, iránymutatásai és fellépései</OBJECT><CONTENT><PARA>Annak ellenére, hogy a Bizottság elkészítette a romák társadalmi befogadását célzó nemzeti stratégiák uniós keretrendszerét, amelyet a Tanács is üdvözölt, továbbá hogy az Európai Bizottság iránymutatásokat intézett a tagállamokhoz a romák társadalmi befogadását célzó nemzeti stratégiák (NRIS) kidolgozásával kapcsolatban, a romák hátrányos megkülönböztetése és üldözése továbbra sem szűnt meg az Európai Unióban és annak tagállamaiban. Magyarországon a magyar parlament által júliusban elfogadott terv előírja, hogy mindenki, aki szociális támogatásban részesül, építkezéseken dolgozzon, utat takarítson, parkok és erdők fenntartásában segédkezzen. Amennyiben a támogatásban részesülő elutasítja az említett munkákban való részvételt, szociális támogatását megvonják. A program keretében foglalkoztatottak havi 200 eurót kapnak, a munkakörülmények pedig gyakran lealacsonyítók, így például Gyöngyöspatán napokon keresztül erdei faeltakarítással kellett foglalkozni, holott ezt a munkát egy traktor néhány óra alatt el tudná végezni<FNREF FNIDREF="FN1"/>. Ezt az intézkedést erőteljes kritika érte, mivel aránytalanul a roma embereket sújtja. A Cseh Köztársaságban hetekig tartó, pogromhoz hasonló összecsapásokra került sor jobboldali szélsőségesek és az Észak-Csehországban újonnan letelepedett romák között<FNREF FNIDREF="FN2"/>, miközben a cseh szenátus kijelentette, hogy a Cseh Köztársaságnak nem kellene részt vennie a romákkal kapcsolatos uniós stratégiában. Bulgáriában romák elleni tüntetésekre, verbális és fizikai erőszakra került sor két ember meggyilkolását követően, amelyet a szélsőséges, populista és nacionalista mozgalmak politikai célokra használtak, ami miatt végül a hatóságok szólították fel a lakosságot a gyűlöletbeszéd beszüntetésére. Az Egyesült Királyságban a basildoni Dale Farmról (Essex) travellereket utasítanak ki a városrendezési törvények megszegése miatt, az erről szóló határozat viták középpontjába került és kiváltotta az ENSZ rasszizmus elleni bizottságának bírálatát<FNREF FNIDREF="FN3"/>. Továbbra is folynak a romák elleni kilakoltatások, így legutóbb Rómában (Olaszország), Párizsban (Franciaország) és Nagybányán (Románia), melyek nyomán nem kormányzati szervezetek a hatóságok és az Európai Bizottság sürgős közbelépését követelik.</PARA><PARA>Magyarázatot tud-e adni a Tanács arra, hogy miért nem foglalják magukba az iránymutatások az emberi jogokat és a diszkriminációellenes intézkedéseket, szemben az EP-jelentésben követeltekkel?</PARA><PARA>Tudja-e a Tanács példákkal illusztrálni, hogy milyen fellépésekre került sor, illetve fog sor kerülni annak érdekében, hogy megálljt parancsoljanak az emberi jogok fent említett megsértéseinek és a diszkriminatív jogszabályoknak és politikáknak? </PARA><PARA>Tudja-e a Tanács példákkal szemléltetni, hogyan fogja biztosítani, hogy a tagállamok a romákkal kapcsolatban betartsák az emberi jogokat és a diszkriminációellenes szabályokat? </PARA><FN FNID="FN1">  http://www.euractiv.com/socialeurope/hungary-puts-roma-work-news-507804.</FN><FN FNID="FN2">  http://www.spiegel.de/international/europe/0,1518,786495,00.html.</FN><FN FNID="FN3">  http://www.washingtonpost.com/world/europe/irish-travelers-build-barricades-say-they-will-fight-eviction-in-eastern-england/2011/09/19/gIQAfeCbeK_story.html.</FN></CONTENT></QUEST>