<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000268">O-000268/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000268">Tárgy: Az új romániai polgári törvénykönyv és a leszbikus, meleg, biszexuális és transznemű személyek szabad mozgása</OBJECT><CONTENT><PARA>Az új, 2011. október 1-én hatályba lépett romániai polgári törvénykönyv (RCC) 277. cikke foglalkozik „Az együttélési formák tilalmával, illetve ezen együttélési formáknak a házassággal való egyenértékűségével”<FNREF FNIDREF="FN1"/>.</PARA><PARA>Nem gondolja-e a Bizottság, hogy:</PARA><PARA>- a polgári törvénykönyvekben vagy alkotmányokban az azonos neműek között létrejött házasság (RCC 277. cikk 1. bekezdés) vagy partnerség kifejezett tiltása, illetve elismerésük tiltása, amennyiben azok külföldön köttettek (RCC 277. cikk 2. és 3. bekezdés), szükségtelen és kontraproduktív hatású, mivel az azonos nemű párokat és személyeket szexuális irányultságuk alapján különbözteti meg, illetve ezt a közvetett vagy közvetlen diszkriminációt az alapvető állami törvényekbe foglalja?</PARA><PARA>- az azonos neműek között létrejött házasságok, illetve a különböző vagy azonos neműek között külföldön létrejött élettársi kapcsolatok elismerésének kifejezett tiltása (RCC 277. cikk 2. és 3. bekezdés), függetlenül attól, hogy az RCC utal a szabad mozgásra vonatkozó előírásokra (RCC 277. cikk 4. bekezdés), ellentétes az uniós polgárok alapvető jogával, miszerint az egyik tagállamból a másikba való költözés esetén nem változik családi állapotuk, mint ahogy azt Viviane Reding biztos kijelentette 2010. szeptember 7-i Európai Parlamentben tartott beszédében?</PARA><PARA>- az új polgári törvénykönyv jogbizonytalanságot eredményez, illetve ellentmondáshoz vezet az RCC 277. cikk 1., 2. és 3. bekezdése, illetve az RCC 277. cikk 4. bekezdése között, mivel a 2004/38/EK irányelv a családtagok fogalmának (amely fogalomba beletartoznak a házastársak is) meghatározásáról szóló 2. cikke és a belépés és tartózkodás biztosításának kötelezettségéről szóló 3. cikke hatályát veszítené, vagy olyan módon alkalmaznák, ami megakadályozná az azonos nemű házastársak és élettársak, illetve az élettársi viszonyban élő különböző nemű partnerek szabad mozgását az elismerés tilalma jogcímén?</PARA><PARA>- ezek a rendelkezések ellentétesek a szerződések által képviselt értékekkel és szellemiséggel, illetve az egyenlő elbánás és a diszkriminációmentesség elvével, és azzal a veszéllyel járnak, hogy intoleráns és homofób légkör alakul ki, valamint további feszültség az uniós polgárok, beleértve a román állampolgárok Európai Unión belüli szabad mozgásával kapcsolatban? Kezdeményez-e a Bizottság jogsértési eljárást Románia ellen annak biztosítása érdekében, hogy teljes mértékben tiszteletben tartsák az irányelvet és annak előírásait szexuális irányultságon alapuló megkülönböztetés nélkül hajtsák végre, illetve hogy maradéktalanul tiszteletben tartsák a polgárok alapvető jogait?</PARA><FN FNID="FN1">  A romániai polgári törvénykönyv 277. cikke szerint: „(1) Azonos neműek házassága nem engedélyezett. (2) Az azonos neműek által román vagy külföldi állampolgárok között külföldön kötött vagy szerződésbe foglalt házasságokat nem ismeri el a román állam. (3) A különböző vagy azonos neműek által román vagy külföldi állampolgárok között külföldön kötött vagy szerződésbe foglalt élettársi kapcsolatokat nem ismeri el a román állam. (4) Az uniós tagállamokból és az Európai Gazdasági Közösségből érkező személyek Románián belüli szabad mozgására vonatkozó jogi rendelkezések továbbra is alkalmazandók”.</FN></CONTENT></QUEST>