<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000265">O-000265/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="28406">Miguel Portas</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000265">Tárgy: Börtönkörülmények az EU-ban</OBJECT><CONTENT><PARA>A Tanács kifejezett kérésére a Bizottság nemrégiben közzétett egy, a börtönkörülményekről szóló zöld könyvet: „A kölcsönös bizalom megerősítése a jog érvényesülésén alapuló európai térségben – Zöld könyv az őrizetre vonatkozó uniós büntető igazságszolgáltatási jogszabályok alkalmazásáról” címmel.</PARA><PARA>Ez a közlemény:</PARA><PARA>- kiemeli a börtönkörülmények és a különböző uniós eszközök – például az európai elfogatóparancs – közötti összefüggéseket; </PARA><PARA>- bemutatja, hogy az előzetes letartóztatás, a gyermekek helyzete és a börtönkörülmények az EU hatáskörébe tartoznak; és </PARA><PARA>- nyílt konzultációt kezdeményez az érintettekkel annak megállapítása érdekében, hogy az uniós intézkedések hogyan javíthatják a tagállamokban uralkodó börtönkörülményeket, és ezáltal hogyan járulhatnak hozzá az igazságügyi együttműködésbe vetett kölcsönös bizalom előmozdításához. </PARA><PARA>Ezenkívül a közlemény mellékletéből világosan kitűnik, hogy a tagállamokban aggasztó különbségek mutatkoznak a börtönkörülmények terén, különösen az előzetes letartóztatásban lévő személyek száma, a túlzsúfoltság, a börtönben lévők és a letartóztatott külföldi állampolgárok aránya tekintetében.</PARA><PARA>E közlemény fényében és figyelembe véve, hogy az Emberi Jogok Európai Bírósága ismételten elmarasztalt uniós tagállamokat a börtönkörülmények és az előzetes letartóztatás hossza, illetve az igazságszolgáltatás működése miatt, milyen konkrét uniós szintű intézkedéseket fog tenni a Tanács azért, hogy a börtönökben fogva tartott személyek alapvető jogainak tiszteletben tartását és a börtönkörülmények javítását biztosítsa a tagállamokban?</PARA><PARA>Mit kíván tenni a Tanács az előzetes letartóztatással való visszaélés, a túlzsúfoltság, a börtönben lévő személyek magas aránya és a letartóztatott külföldi állampolgárok aránya tekintetében? Meg fogja-e vizsgálni a büntetőpolitikák és a jogszabályok börtönkörülményekre gyakorolt hatását és tesz-e ajánlásokat olyan kérdésekkel kapcsolatosan, mint például az alternatív szankciókhoz való folyamodás, az rendezetlen jogi helyzetű migránsok kriminalizációja vagy az alapvető jogok tiszteletben tartását biztosító rendkívüli intézkedések?</PARA></CONTENT></QUEST>